Marts Nytænkning og konkurrence En innovativ offentlig sektor, der giver mere kvalitet til borgerne og bedre arbejdspladser for medarbejderne - PDF\nMarts Nytænkning og konkurrence En innovativ offentlig sektor, der giver mere kvalitet til borgerne og bedre arbejdspladser for medarbejderne\nDownload "Marts 2007. Nytænkning og konkurrence En innovativ offentlig sektor, der giver mere kvalitet til borgerne og bedre arbejdspladser for medarbejderne"\n1 Marts 2007 Nytænkning og konkurrence En innovativ offentlig sektor, der giver mere kvalitet til borgerne og bedre arbejdspladser for medarbejderne Regeringens debatoplæg til møde om kvalitetsreformen 22. marts 2007\n2 1 Nytænkning og konkurrence Regeringen ønsker, at den offentlige sektor i Danmark skal være den mest innovative og dynamiske i verden. Borgerne skal være tilfredse med den service, de får. Og de offentligt ansatte skal kunne være stolte af deres arbejde. Den offentlige sektor skal følge med udviklingen i det øvrige samfund og være en del af et moderne, innovativt Danmark. Den offentlige service skal løbende udvikle sig, så den følger med ændringer i borgernes behov og lever op til faglige krav om høj kvalitet. Det kræver, at medarbejderne får friere rammer og borgerne flere valgmuligheder. Kvalitet i den offentlige service kan ikke dikteres fra Christiansborg, men må basere sig på de offentligt ansattes faglighed og engagement og på en tæt inddragelse af brugerne. Den offentlige sektor skal tænke nyt. Vi skal anvende ny viden, ny teknologi og nye arbejdsgange til at yde bedre pleje og omsorg for de ældre, nærvær og tryghed til det enkelte barn og bedre behandling af patienterne på vores sygehuse. Gode ideer skal spredes ud i hele landet, så alle borgere får gavn af dem. Det vil også give nye udfordringer og mere spændende arbejdsopgaver for medarbejderne. It og nye arbejdsformer skal give mere tid til omsorg - ikke øge tempoet for medarbejderne. Institutionerne skal have større frihed til at udvikle kvaliteten. Og konkurrence mellem offentlige og private leverandører skal skabe fokus på brugernes ønsker. Nytænkning kan også ske ved at lære af sine fejl. De fejl, der er begået på et sygehus, et plejehjem eller hos lægen, skal bruges aktivt til at forebygge, at andre borgere udsættes for lignende fejl i fremtiden. Den danske offentlige sektor skal være den mest innovative og dynamiske i verden Det er regeringens mål, at: Institutionerne skal have større frihed til at tænke nyt og udvikle kvaliteten for borgerne Nytænkning skal skabe mere spændende arbejdspladser og sikre, at mest muligt af medarbejdernes tid går til nærvær, omsorg og service En dynamisk udvikling af kvaliteten skal fremmes ved at tage udgangspunkt i borgerens behov og give borgerne flere valgmuligheder Der sker en professionel forebyggelse og aktiv læring af fejl 1\n3 2 Det offentlige arbejder allerede med nytænkning og kvalitet Den offentlige sektor i Danmark fungerer generelt godt. Der er mange dygtige ledere og medarbejdere. Og mange borgere er tilfredse med den offentlige service. I regioner, kommuner og institutioner er der flere gode eksempler på, at nytænkning har givet bedre kvalitet til borgerne og bedre arbejdspladser for medarbejderne, jf. boksen. Nytænkning giver mere kvalitet til borgerne og bedre arbejdspladser for medarbejderne - eksempler I børnehaven Kastaniebakken i Birkerød har medarbejderne fundet på løbende forbedringer, så mere af pædagogernes tid kan bruges med børnene. Børnehaven har skabt rammer for, at der altid er én pædagog, der kan bruge al sin energi på at være sammen med børnene uden at blive afbrudt. En anden medarbejder tager sig så af alle de andre opgaver, som ellers kan afbryde pædagogens arbejde, fx at rydde op, tage telefonen og tørre næser. På Slagelse Sygehus har man indført et behandlingskoncept joint care for patienter, der skal have et nyt knæ. Patienterne kommer som regel ud af sengen samme dag, som de opereres, og indlæggelsestiden er ca. 3 dage kortere end for patienter i et normalt forløb. Patienterne behandles i grupper, og genoptræningen foretages sammen. Behandling og genoptræning foretages af et tværfagligt team bestående af læger, sygeplejersker og fysioterapeuter. Efter indførslen af joint care opereres tre gange så mange patienter som tidligere, og patienternes og medarbejdernes tilfredshed er blevet højere. I Randers Kommune har man i hjemmeplejen oprettet et team, som udelukkende tager sig af de borgere, der kun har brug for rengøring. Det har givet bedre kvalitet i plejen for færre midler. Borgerne modtager oftere rengøringen på de tidspunkter, som de ønsker, og oplever færre skiftende hjælpere. Personalet kommer på de planlagte tidspunkter, og der bruges mindre tid på administration. 97 pct. af brugerne er tilfredse med hjælpen. men institutionerne skal have mere frihed og gode erfaringer spredes hurtigere Der er gennemført en række vidtgående reformer af den offentlige sektor i de senere år. Frit valg er indført på de centrale velfærdsområder, og det bruges af stadig flere. Og kommunalreformen har styrket det lokale selvstyre. Kommunalpolitikerne kan nu fokusere mere på de strategiske visioner for kommunen frem for detailstyring af institutionerne. 2\n4 3 Det er de enkelte institutioners medarbejdere og ledere, der først og fremmest har kontakten med borgerne. Og det er dem, der skal sikre høj kvalitet med udgangspunkt i borgernes behov. Men i dag oplever offentlige institutioner ikke altid, at de har tilstrækkelig frihed og tilskyndelse til at udvikle servicen. Og der mangler forskningsbaseret viden om innovation og kvalitetsudvikling i offentlige institutioner. Flere steder i det offentlige bliver der udviklet nye og bedre løsninger. Men arbejdet med innovation udvikling af bedre service til borgere sker ikke systematisk nok. Brugerne kan i endnu højere grad inddrages i udviklingen af servicen. De gode erfaringer bliver ikke spredt systematisk til andre institutioner i kommunerne, regionerne eller staten. Fx bliver nye skånsomme og effektive behandlingsmetoder ikke udbredt hurtigt nok i sygehussektoren, selvom der er solid dokumentation for, at de er til gavn for patienterne og samtidig kan frigøre ressourcer til andre opgaver. Konkurrencen mellem offentlige og private leverandører sker ikke altid på lige vilkår. Og i sundhedsvæsenet kan kvaliteten fortsat øges ved at samle de højtspecialiserede behandlinger. It og nye arbejdsmetoder kan bruges bedre til at lette arbejdet for medarbejderne og forbedre ydelsen til borgerne. Fx har mange myndigheder blanketter på deres hjemmesider, der skal printes ud og indsendes som almindelige breve. Hvis der var mulighed for at udfylde elektronisk, ville det både være lettere for borgeren og aflaste personalet. Samlet er der behov for at styrke nytænkningen i den offentlige sektor, så borgeren får højere kvalitet, omsorg og nærvær og medarbejderne får mere spændende opgaver. Regeringen vil sætte ind på fem områder: 1. Det offentlige skal arbejde systematisk med innovation, der sætter borgeren i centrum 2. Hurtig spredning af bedste praksis skal øge kvaliteten 3. Bedre tilrettelæggelse af arbejdet skal aflaste medarbejderne og give mere tid til omsorg 4. Mere konkurrence skal give nytænkning og fokus på brugernes behov 5. It skal lette arbejdet og give bedre service til borgerne 3\n5 4 Nærvær, omsorg og arbejdsglæde hovedveje i regeringens strategi 1. Det offentlige skal arbejde systematisk med innovation, der sætter borgeren i centrum Regeringen ønsker, at institutionerne får større frihed til at udvikle den offentlige service. Det kan den enkelte kommune understøtte fx gennem kontraktstyring eller andre organisationsformer. På den baggrund vil regeringen fremme forsøg, hvor institutionerne får mere frihed, og pengene følger borgerne. Ledelse og medarbejdere i den offentlige sektor skal arbejde systematisk med nytænkning og kvalitetsudvikling med udgangspunkt i brugernes og medarbejdernes konkrete erfaringer med serviceydelserne. Regeringen vil fremme den brugerdrevne innovation i den offentlige sektor. Der skal sættes større pilotprojekter i gang inden for fx børne-, ældre-, sundheds- og handicapområderne. Projekterne skal udvikle nye løsninger med afsæt i en bedre forståelse af brugernes behov, inden for rammerne af programmet for brugerdreven innovation. Og der skal etableres en innovationspris for den offentlige sektor. Regeringen vil styrke den forskningsbaserede viden om vilkårene for innovation og kvalitetsudvikling i den offentlige sektor, herunder hvordan den teknologiske udvikling og øgede frihedsgrader til institutionerne kan påvirke kvaliteten og medarbejdernes og borgernes tilfredshed. Og ordningen med erhvervs-ph.d.er skal udvides til også at omfatte den offentlige sektor. 4\n6 5 2. Hurtig spredning af bedste praksis skal øge kvaliteten Regeringen vil i samarbejde med KL og Danske Regioner understøtte, at kommuner henholdsvis regioner mere systematisk kan udveksle erfaringer i kvalitetsnetværk. Kommunerne i et netværk vil fx kunne bruge andre kommuners erfaringer til at tilrettelægge arbejdet bedre, så der bliver mere tid til nærvær og omsorg til borgerne. Som en del af de kommunale kvalitetsnetværk skal der etableres udrykningshold, så praktikere fra de bedste kommuner og institutioner kan tilbyde hjælp til medarbejdere og ledelse i andre kommuner og institutioner. Udrykningsholdene vil fx kunne bistå en institution med at rette op på en stigning i sygefraværet eller en faldende brugertilfredshed. På sygehusområdet vil regeringen søge at indgå en aftale med regionerne om en konkret strategi for udbredelse af bedre og mere effektive behandlingsforløb, så patienter i hele landet kan få den bedste behandling. Erfaringer fra indberetninger af fejl og utilsigtede hændelser på sygehusene skal udbredes til bl.a. almen praksis, apoteker og det kommunale sundhedsvæsen. En systematisk læring af fejl, fx i overgangen fra sygehus til hjemmesygepleje, skal give patienterne et mere trygt og sikkert forløb. Og der skal etableres forsøg i et antal kommuner, hvor plejepersonale, beboere og pårørende anonymt kan indberette fx svigt i plejen, så kommunerne hurtigt kan rette op, hvor der er problemer. 3. Bedre tilrettelæggelse af arbejdet skal aflaste medarbejderne og give mere tid til omsorg Regeringen vil fremme udvikling og udbredelse af nye arbejdsformer og teknologier, der giver bedre kvalitet og mere tid til borgerrettet service. Fx kan it-systemer på handicapinstitutionerne frigøre tid fra administration til omsorg, give medarbejderne et bedre overblik over den enkelte borgers særlige behov og målrette den daglige indsats. På sundhedsområdet skal regionerne fortsætte arbejdet med at øge kvaliteten af patienternes behandling, herunder af kræft. De højtspecialiserede behandlinger skal samles på enheder, som er fagligt og økonomisk bæredygtige. Samtidigt skal kvaliteten i den akutte modtagelse af patienter forbedres ved at samle modtagelsen færre steder. Regeringen vil sammen med regionerne søge at forbedre kvaliteten i den almene lægepraksis, bl.a. ved at nytænke honorarsystemet, så det tilskynder til god kvalitet og ikke kun belønner, hvor mange patienter lægen ser. 4. Mere konkurrence skal give nytænkning og fokus på brugernes behov De regionale vækstfora skal i højere grad have fokus på, hvordan offentlig-privat samarbejde kan være til gavn for både den offentlige og den private sektor og føre til bedre service til borgerne. 5\n7 6 På hjemmehjælpsområdet vil regeringen sikre lige konkurrencevilkår mellem kommunale og private leverandører. Reglerne om kommunernes prisfastsættelse skal gøres mere klare og præcise. Det skal være lettere for private virksomheder at markedsføre deres ydelser, så borgerne bedre kan vurdere, hvilken leverandør der passer med deres ønsker og forventninger. Og borgeren skal kunne vælge mellem flere leverandører på madserviceområdet. Regeringen vil oprette et Udbudsråd. Og sagsbehandlingstiden for klager om offentlige udbud skal nedbringes væsentligt. 5. It skal lette arbejdet og give bedre service til borgerne I marts 2007 vil regeringen sammen med kommunerne og regionerne præsentere en samlet strategi for digitalisering af den offentlige sektor frem mod Borgere og virksomheder skal opleve, at kontakten med det offentlige på internettet er lige så let, overskuelig og fleksibel, som det at bruge en netbank. De myndigheder, der har meget kontakt med borgerne, skal tilbyde mere sammenhængende og fuldt ud digitaliserede selvbetjeningsløsninger. Og regeringen vil undersøge mulighederne for at gøre digital kommunikation obligatorisk på områder, hvor borgere og virksomheder er parate til det. Det kan i første omgang gælde studerende på videregående uddannelser, virksomheders indberetninger om sygedagpenge mv. Regeringen vil sammen med kommunerne sikre, at de data, som borgere og virksomhederne fra 2008 indberetter til eindkomstregisteret, bliver genbrugt af alle relevante myndigheder. Så skal de ansatte i det offentlige ikke bruge kræfter på at kontakte borgerne for at bede om yderligere indkomstoplysninger. Og borgere og virksomheder slipper for at skulle aflevere de samme oplysninger mere end én gang. * * * På temamødet om kvalitetsreformen den 22. marts 2007 vil regeringen sætte fokus på, hvordan vi kan sikre en dynamisk og innovativ offentlig sektor, der giver mere nærvær og omsorg til borgerne og bedre arbejdspladser til medarbejderne. Mødet er det fjerde af i alt fem temamøder om: Frit valg, brugerinddragelse og personligt ansvar (30. november 2006) Sammenhængende service med respekt for borgeren (11. januar 2007) Klare mål og ansvar for resultater (8. februar 2007) Nytænkning og konkurrence (22. marts 2007) Ledelse, medarbejderinddragelse og motivation (19. april 2007) 6\n8 7 Indholdet for møderne fremgår af den samlede arbejdsplan, der kan læses på På hjemmesiden ligger også yderligere materiale om de fire første møder. 7\n9 8 1. Det offentlige skal arbejde systematisk med innovation, der sætter borgeren i centrum Det er medarbejderne i de enkelte institutioner, der møder borgerne. Det er dem, der skal tænke nyt og sikre, at servicen er rettet mod borgernes ønsker og behov. Derfor er det vigtigt, at de enkelte institutioner har frihed og økonomisk tilskyndelse til at udvikle servicen, så ledelse og medarbejdere kan give borgerne den bedst mulige kvalitet. Regeringen ønsker, at institutionerne får større frihed til at udvikle den offentlige service. Det kan den enkelte kommune understøtte fx gennem kontraktstyring eller andre organisationsformer. Men det er fortsat et klart kommunalt ansvar, at kvaliteten på kommunens børnehaver, plejehjem osv. er i orden. Regeringen vil sætte fokus på klare mål og dokumentation af resultater og mindske detailstyringen af kommunerne. (Jf. regeringens debatoplæg Klare mål og ansvar for resultater, februar 2007.) Med en bedre dokumentation af kvaliteten på den enkelte institution får kommunerne også et bedre grundlag for at give institutionerne større frihedsgrader. På den baggrund vil regeringen fremme forsøg, hvor institutionerne får mere frihed, og pengene følger borgerne. Ledelse og medarbejdere i den offentlige sektor skal arbejde systematisk med nytænkning og kvalitetsudvikling med udgangspunkt i brugernes og medarbejdernes konkrete erfaringer med serviceydelserne. Regeringen vil fremme den brugerdrevne innovation i den offentlige sektor. Der skal sættes større pilotprojekter i gang inden for fx børne-, ældre-, sundheds- og handicapområderne. Projekterne skal udvikle nye løsninger med afsæt i en bedre forståelse af brugernes behov, inden for rammerne af programmet for brugerdreven innovation. Og der skal etableres en innovationspris for den offentlige sektor. Regeringen vil styrke den forskningsbaserede viden om vilkårene for innovation og kvalitetsudvikling i den offentlige sektor, herunder hvordan nye teknologiske muligheder og øgede frihedsgrader til institutionerne kan påvirke kvaliteten og medarbejdernes og borgernes tilfredshed. Og ordningen med erhvervs-ph.d.er skal udvides til også at omfatte den offentlige sektor. Større frihedsgrader til offentlige institutioner I Danmark arbejder kommunerne med at give institutionerne mere frihed og med at anspore institutionerne til øget fokus på brugernes ønsker. Nogle kommuner kæder institutionernes økonomi tæt sammen med antallet af brugere på institutionerne. Og andre kommuner anvender kontraktstyring eller styrer institutionerne alene efter overordnede målsætninger, der fungerer som rettesnor for institutionernes arbejde. 8\n10 9 I den svenske kommune Nacka er man gået et stykke videre. Her er der gode erfaringer med at give både offentlige og private institutioner øget frihed til at indrette sig efter egne ønsker fx vælge lokaler og give borgeren mest muligt frit valg. Pengene følger borgeren bevillingen til den enkelte børnehave afhænger fx fuldt ud af, hvor mange forældre der vælger at have deres barn i børnehaven. Den øgede frihed og det øgede ansvar har givet lederne flere frihedsgrader, brugerne er meget tilfredse, og medarbejderne er generelt gladere for at gå på arbejde. Dialogen med brugerne er central og skal styrkes Erfaringer med innovation i det private erhvervsliv viser, at et grundigt kendskab til brugernes behov og ønsker er centralt for at kunne tilbyde den bedste service. Mange offentlige velfærdsydelser bygger på direkte kontakt mellem borgere og medarbejdere. Kvaliteten vil også her kunne øges ved en mere systematisk afdækning af borgerens ønsker og behov og en øget inddragelse af medarbejderne, jf. boks. Viden om brugernes behov gør innovationen mere målrettet eksempler Brugerdreven innovation handler om at udvikle nye produkter eller ydelser på baggrund af en systematisk inddragelse af brugernes behov. I modsætning til traditionelle metoder som tilfredshedsundersøgelser og fokusgrupper, hvor brugerne spørges direkte, fokuserer brugerdreven innovation især på at afdække fremtidige behov og prioriteringer, fx ved at observere adfærd hos brugere og medarbejdere. Den offentlig-private virksomhed Zealand Care udvikler hjælpemidler til ældre og handicappede, som er indrettet efter fremtidens brugerkrav og personalets ønsker om bedre arbejdsvilkår. Fx en ny kørestol med et æstetisk design og større siddekomfort, som samtidig er meget let og har særlige kørehåndtag, så belastningen for plejepersonalet mindskes. Innovationsprocessen har taget afsæt i en systematisk iagttagelse af kørestolsbrugere i hverdagssituationer. Medarbejdere og brugere er blevet inddraget i hele forløbet fra specificering af krav, over afprøvning af prototyper til det endelige produkt. Odense Universitetshospital er i samarbejde med et privat firma i gang med at udvikle en ny intelligent patientseng. Ved at spørge hospitalets ansatte blev ledelsen opmærksom på, at mange sygemeldinger hos portørerne skyldtes det tunge arbejde med transport af sengeliggende patienter. Man observerede forskellige faggruppers brug af hospitalssenge i hverdagen. En intelligent patientseng med motor og nye funktioner, der optimerer plejen og minimerer medarbejdernes belastning, er nu under udvikling og snart klar til test på hospitalet. Århus Kommune har skabt en ny Borgerservice, som samler de hidtidige 35 lokaliteter for borgerhenvendelser ét sted. Først observerede designere og analytikere forskellige borgerservicebutikker. De hentede også inspiration fra indretning af banker og familierestauranter. Så blev der gennemført interviews med borgere, og medarbejdernes erfaringer blev inddraget. Endelig blev der udviklet personkarakteristikker for forskellige brugergrupper. Resultatet er en borgerservice, hvor borgerne bydes personligt velkommen med det samme, og som er indrettet efter borgernes behov for kortere, længere eller mere personlige samtaler. 9\n11 10 Viden om kvalitetsudvikling og styring af offentlige institutioner På de centrale velfærdsområder er der i de seneste år etableret evalueringsinstitutter eller videnscentre, som skal sprede ny viden om innovation og kvalitet i de offentlige institutioner. Senest har staten, kommunerne og regionerne oprettet Det Kommunale og Regionale Evalueringsinstitut (KREVI) for at inspirere til bedre kvalitet og ressourceanvendelse i kommuner og regioner. På sundhedsområdet har man aftalt en fælles dansk kvalitetsmodel og oprettet et fælles institut Institut for Kvalitet og Akkreditering i Sundhedsvæsenet (IKAS). På dagtilbudsområdet er oprettet en central evaluerings- og rådgivningsfunktion for dagtilbud, der er tilknyttet Danmarks Evalueringsinstitut (EVA). I dag er der ikke strategiske forskningsprogrammer om innovation og kvalitet i den offentlige sektor. Der er bl.a. behov for øget viden og erfaringsudveksling om, hvordan man kan give institutionerne friere rammer til udvikling og nytænkning, og hvordan den teknologiske udvikling kan understøtte kvalitetsudviklingen. Regeringen vil derfor i samarbejde med kommuner og regioner skabe et forum, hvor kommuner og regioner kan udveksle erfaringer og udvikle principper for god styring af offentlige institutioner (jf. "Klare mål og ansvar for resultater", februar 2007). Erhvervs- ph.d.er i offentlige institutioner skal give ny viden I dag findes der ikke en fokuseret, forskningsbaseret indsats til udvikling af konkrete, innovative løsninger i det offentlige. Det private erhvervsliv har mulighed for at benytte erhvervs-ph.d. ordningen, der kan koble praktisk arbejde med forskningsbaseret udvikling. Denne mulighed findes ikke i det offentlige. En uafhængig evalueringsgruppe gennemførte i 2006 en omfattende evaluering af den samlede ph.d.-uddannelse i Danmark. Evalueringsgruppen understregede i den forbindelse, at Erhvervs-ph.d. ordningen er en succes. Og gruppen anbefaler, at den offentlige sektor får mulighed for at ansætte ph.d.-studerende på lignende vilkår, da behovet for innovation og viden på højt niveau er lige så stort i den offentlige sektor som i den private. Det offentlige skal arbejde systematisk med innovation, der sætter borgeren i centrum Institutionerne skal have frihed til at tænke nyt og bygge på brugernes behov og medarbejdernes erfaringer Forsøg med øget frihed til institutionerne og pengene-følger-borgeren Regeringen ønsker at fremme forsøg med modeller for større frihedsgrader til institutionerne. Der skal fra 2008 etableres en forsøgsordning, hvor et mindre antal kommuner frivilligt kan søge støtte til at omlægge deres bevillinger på børne- eller ældreområdet. Bevillingerne skal gøres afhængige af antallet af brugere (pengene-følger-borgeren) og give institutionerne stør- 10\n12 11 re frihed i opgaveløsningen. Kommunerne kan fx vælge at målrette ordningen mod de dygtige institutioner, der dokumenterer en god kvalitet i opgaveløsningen. Forsøgskommunerne vil få stillet midler til rådighed til fx frikøb af medarbejdere, juridisk bistand, evaluering mv. Forsøgskommunerne skal evaluere de indhøstede erfaringer senest 2 år efter forsøgets ikrafttræden. Fremme af brugerdreven innovation i den offentlige sektor Der igangsættes årligt 2-4 større pilotprojekter om brugerdreven innovation inden for fx børne-, ældre- og sundheds- og handicapområdet. Dialogen med medarbejderne er vigtig for at identificere behov og ønsker. Projekterne skal udvikle nye løsninger, der øger kvaliteten af offentlig service og sikrer bedre udnyttelse af ressourcerne med afsæt i en bedre forståelse af brugernes behov. Kriterierne for udvælgelse af projekter vil bl.a. være høj nyhedsværdi og bred anvendelighed. Pilotprojekterne etableres inden for rammerne af programmet for brugerdreven innovation, der igangsættes i foråret Innovationspris Regeringen vil i samarbejde med KL og Danske Regioner etablere en årlig innovationspris, der skal belønne de mest innovative tiltag inden for offentlig service. Prisen kan gives til tiltag, der øger kvaliteten i den offentlige service, sætter borgerne i centrum, sikrer bedre udnyttelse af ressourcer og kompetencer mv. Prisen skal medvirke til at sprede viden og sætte fokus på nytænkning og innovation i det offentlige. Forskningsindsats i innovation og kvalitet i den offentlige sektor Der udvikles og etableres fra 2009 en forskningsindsats om innovation og kvalitet i den offentlige sektor. Der skal bl.a. forskes i vilkårene for innovation og kvalitetsudvikling i offentlige institutioner, og i hvordan organisationsformer og frihed for institutionerne påvirker borgernes, institutionernes og de ansattes oplevelse af kvalitet, brugertilfredshed, medarbejdernes motivation, sygefravær mv. Forskningsindsatsen skal også fokusere på udnyttelsen af de teknologiske muligheder for at understøtte kvaliteten. Formidling indgår som et særligt led i indsatsen. Erhvervs-ph.d. i den offentlige sektor Regeringen vil fra 2009 udvide erhvervs-ph.d. ordningen, så den også omfatter den offentlige sektor. Ordningen skal understøtte den offentlige sektors fokus på forbedringsmuligheder gennem målrettede, praksisnære forskningsprojekter. Ordningen indebærer, at ph.d.- studerende i løbet af deres ansættelse både gennemfører en forskeruddannelse og indgår i et samlet forskningsprojekt. Ordningen vil ikke omfatte den almindelige lægevidenskab, da denne dækkes af sundhedssektorens normale ph.d.-uddannelsesordninger. 11\n13 12 2. Hurtig spredning af bedste praksis skal øge kvaliteten Gode erfaringer fra en kommune, region eller institution skal hurtigt formidles til andre kommuner, regioner og institutioner. Alle skal have mulighed for at lære af de bedste. Så borgerne kan få service af høj kvalitet. Så medarbejderne får bedre mulighed for faglig udvikling. Regeringen vil i samarbejde med KL og Danske Regioner understøtte, at kommuner henholdsvis regioner mere systematisk kan udveksle erfaringer i kvalitetsnetværk. Kommunerne i et netværk vil fx kunne bruge andre kommuners erfaringer til at tilrettelægge arbejdet bedre, så der bliver mere tid til nærvær og omsorg til borgerne. Som en del af de kommunale kvalitetsnetværk skal der etableres udrykningshold, så praktikere fra de bedste kommuner og institutioner kan tilbyde hjælp til medarbejdere og ledelse i andre kommuner og institutioner. Udrykningsholdene vil fx kunne bistå en institution med at rette op på en stigning i sygefraværet eller en faldende brugertilfredshed. På sygehusområdet vil regeringen søge at indgå en aftale med regionerne om en konkret strategi for udbredelse af bedre og mere effektive behandlingsforløb, så patienter i hele landet kan få den bedste behandling. Erfaringer fra indberetninger af fejl og utilsigtede hændelser på sygehusene skal udbredes til bl.a. almen praksis, apoteker og det kommunale sundhedsvæsen. En systematisk læring af fejl, fx i overgangen fra sygehus til hjemmesygepleje, skal give patienterne et mere trygt og sikkert forløb. Og der skal etableres forsøg i et antal kommuner, hvor plejepersonale, beboere og pårørende anonymt kan indberette fx svigt i plejen, så kommunerne hurtigt kan rette op, hvor der er problemer. Behov for netværk, hvor alle systematisk kan lære af de bedste På de centrale velfærdsområder er der i de seneste år etableret evalueringsinstitutter eller videnscentre, som skal sprede ny viden og gode erfaringer, jf. afsnit 1. Herudover indgår mange kommuner, sygehuse og offentlige institutioner i uformelle netværk for at udveksle erfaringer med andre. Men der er behov for en mere systematisk udveksling af erfaringer, så kommuner og sygehuse kan lære af bedste praksis og dermed levere en bedre service til borgerne. I Norge har man haft succes med systematisk udveksling af erfaringer mellem kommunerne. Den norske regering tog i 2001 initiativ til en aftale med Kommunernes Sentralforbund om kommunenetværk. I dag er der etableret ca. 40 netværk, hvor 4-8 kommuner går sammen for at sammenligne sig indbyrdes og udveksle erfaringer. Omkring 12\n14 13 halvdelen af de norske kommuner deltager, og erfaringerne er gode. I Sverige overvejer man lignende netværk, inspireret af de norske erfaringer. Nye effektive behandlingsmetoder skal udbredes hurtigere I dag er der ikke noget godt overblik over, hvilke sygehusafdelinger der benytter de bedste behandlingsmetoder. Og selv hvor der er solid dokumentation, bliver de bedste behandlingsmetoder ikke udbredt hurtigt nok. Fx tilrettelægger Hvidovre Hospital særligt skånsomme og korte behandlingsforløb, hvor patienterne bliver behandlet uden unødvendig spildtid. De korte indlæggelser giver mere tilfredse patienter, færre sengedage på hospitalerne og mindre behov for genoptræning. Og Vejle Sygehus har været tidligt ude med anvendelsen af diagnostiske pakker på kræftområdet, hvor alle undersøgelser er planlagt og booket på forhånd. Men i dag tilskyndes sygehusene ikke altid til at tilrettelægge gode og sammenhængende behandlingsforløb. Regeringen har derfor sat et arbejde i gang med at udbrede en samlet takst for hele behandlingsforløbet. Men der er fortsat et potentiale for at udbrede anvendelsen af behandlingstakster til flere patientforløb, fx på kræftområdet. Og der er fortsat et potentiale for at omlægge flere behandlinger til ambulante forløb, så patienten undgår indlæggelse på sygehus. Systematisk indberetning af fejl er en forudsætning for læring På sygehusene sker der i dag en systematisk læring af fejl og utilsigtede hændelser. Og på plejehjemmene anvendes det sundhedsfaglige tilsyn til at forbedre den fremadrettede indsats for fx hygiejne og smitteforebyggelse. Mange fejl og utilsigtede hændelser i sundhedsvæsenet sker i overgangene mellem sektorer, fx i overgangen fra hospital til hjemmesygepleje. Men patientsikkerhedsordningen, som forpligter sundhedspersonalet på sygehusene til fortroligt at indberette fejl og utilsigtede hændelser, gælder ikke for den primære sundhedssektor, dvs. egen læge, privatpraktiserende speciallæger, genoptræning, hjemmesygepleje mv. I oplægget til det første temamøde om kvalitetsreformen har regeringen foreslået, at plejehjemspersonale, beboere og pårørende anonymt skal kunne indberette fejl og utilsigtede hændelser i ældreplejen, og at patienter og pårørende skal kunne indberette fejl og utilsigtede hændelser i sundhedssektoren. ( Frit valg, brugerinddragelse og personligt ansvar, november 2006.) Der skal desuden gennemføres forsøg med fejlindberetninger i andre dele af den sociale sektor, fx på anbringelsessteder for udsatte børn og i botilbud til voksne, herunder fysisk og psykisk handicappede. 13\n15 14 Hurtig spredning af bedste praksis skal øge kvaliteten Alle skal lære af de gode eksempler, så medarbejderne får faglig udvikling, og borgerne får service af høj kvalitet. Kommunerne skal lære af hinanden i kvalitetsnetværk Regeringen vil senest i 2008 søge at aftale med KL, at KL organiserer kommunale kvalitetsnetværk, hvor kommunerne systematisk kan udbrede bedste praksis til gavn for både medarbejdere og borgere. KREVI skal bl.a. gennem kommunesammenligninger og opsamling af viden om god praksis understøtte kvalitetsnetværkenes arbejde. KREVI skal også stille en netværkskoordinator til rådighed for hvert netværk. Kommunale udrykningshold I regi af kvalitetsnetværkene vil der blive etableret kommunale udrykningshold fra Udrykningsholdene skal være et frivilligt tilbud, hvor praktikere fra de bedste kommuner og institutioner i et kvalitetsnetværk kan tilbyde at hjælpe ledere og medarbejdere i andre kommuner og institutioner med bl.a. innovation og nytænkning. Medarbejdere fra KREVI kan bistå med at tilrettelægge indsatsen. Udrykningsholdene etableres i samarbejde mellem regeringen og KL. Sygehuse skal lære af hinanden i kvalitetsnetværk Regeringen vil senest i 2008 søge at aftale med Danske Regioner, at der dannes kvalitetsnetværk inden for sundhedsvæsenet, hvor regioner, sygehuse, sygehusafdelinger m.fl. kan udbrede bedste praksis til gavn for patienterne. Netværkene skal dannes i regi af Den Danske Kvalitetsmodel og Institut for Kvalitet og Akkreditering i Sundhedsvæsenet (IKAS). Hurtigere udbredelse af bedre og mere effektive metoder til sygdomsbehandling Regeringen vil i 2007 søge at indgå en aftale med regionerne om en konkret strategi for udbredelse af bedre og mere effektive behandlingsforløb og -metoder, når der foreligger dokumentation for disse. Og der skal opstilles mål for udbredelsen af ambulante behandlinger, hvor disse kan erstatte længerevarende indlæggelser. For at identificere effektive behandlingsforløb og -metoder skal der på fra 2008 offentliggøres en række nøglevariable om produktivitet og kvalitet for udvalgte behandlingstyper. Takster, der belønner gode og effektive patientforløb Regeringen ønsker at udvikle takstsystemet, som i dag anvendes i sundhedsvæsenet til at afregne behandlingerne (DRG-systemet), så taksterne afspejler den mest omkostningseffektive behandling, herunder understøtter omlægning til ambulant behandling, hvor det er velbegrundet. Regeringen vil sikre, at det gælder for velafgrænsede medicinske områder og hele det kirurgiske område fra Regeringen vil udbrede anvendelse af sammenhængende behandlingstakster, så sygehusene tilskyndes til at foretage flere behandlinger og undersøgelser samme dag med kortere ventetid for patienterne. Indberetning af fejl og utilsigtede hændelser i den primære sundhedssektor Regeringen vil udbrede den nuværende patientsikkerhedsordning til også at gælde den primære sundhedssektor, dvs. praksissektoren, apoteker og det kommunale sundhedsvæsen, 14\n16 15 herunder genoptræning, hjemmesygepleje og kommunal tandpleje. Sundhedspersonale skal på linje med sygehuslæger og -sygeplejersker anonymt kunne indberette fejl og utilsigtede hændelser til et register i Sundhedsstyrelsen. Sundhedsstyrelsen udarbejder på baggrund af indrapporteringerne faglige udmeldinger og vejledninger vedrørende patientsikkerhedsområdet og melder tilbage om ofte forekommende fejl og risikosituationer. Ordningen gør det således muligt at forebygge fejl, så patienternes sikkerhed øges. Udvidelsen skal træde i kraft i Indberetning af fejl og utilsigtede hændelser i den sociale sektor Der etableres i 2008 et forsøg i et mindre antal kommuner, hvor fx plejepersonale, beboere, pårørende og besøgsvenner får mulighed for anonymt at indberette fejl, utilsigtede hændelser og forhold omkring svigtende pleje eller andre uhensigtsmæssige forhold til et lokalt forankret indberetningssystem. Der er ikke tale om en ny klageadgang, men om en mulighed for, at de kommunale myndigheder kan finde og rette systematiske fejl og forholde sig til utilsigtede hændelser og forhold omkring svigtende pleje, som ikke indberettes til klagerådet eller kommunalbestyrelsen. 15\n17 16 3. Bedre tilrettelæggelse af arbejdet skal aflaste medarbejderne og give mere tid til omsorg Ny teknologi, nye arbejdsformer og bedre strukturer skal aflaste medarbejderne og give mere tid til nærvær, omsorg og pleje. Regeringen vil fremme udvikling og udbredelse af nye arbejdsformer og teknologier, der giver bedre kvalitet og mere tid til borgerrettet service. Fx kan it-systemer på handicapinstitutionerne frigøre tid fra administration til omsorg, give medarbejderne et bedre overblik over den enkelte borgers særlige behov og målrette den daglige indsats. På sundhedsområdet skal regionerne fortsætte arbejdet med at øge kvaliteten af patienternes behandling, herunder af kræft. De højtspecialiserede behandlinger skal samles på enheder, som er fagligt og økonomisk bæredygtige. Samtidigt skal kvaliteten i den akutte modtagelse af patienter forbedres ved at samle modtagelsen færre steder. Regeringen vil sammen med regionerne søge at forbedre kvaliteten i den almene lægepraksis, bl.a. ved at nytænke honorarsystemet, så det tilskynder til god kvalitet og ikke kun belønner, hvor mange patienter lægen ser. Bedre tilrettelæggelse af arbejdet og ny teknologi kan give mere tid til nærvær og omsorg Nye arbejdsformer og ny teknologi kan aflaste medarbejderne og give mere tid til omsorg og service. Fx benytter sygeplejersker og social- og sundhedsassistenter i flere kommuner håndholdte computere i det daglige arbejde. Medarbejderne kan hente og indtaste vigtige oplysninger om den ældre under selve besøget. Det aflaster medarbejderne i arbejdet og gør det muligt at give den ældre en mere koordineret pleje. De håndholdte computere kan også frigøre tid fra administration, så der bliver mere tid til omsorg og pleje af den ældre. Andre eksempler er it, der understøtter bedre vagtplanlægning eller teknisk udstyr til genoptræning. I ældreplejen vil medarbejderne fx kunne blive aflastet af robotstøvsugere, der støvsuger automatisk. Andre teknologiske løsninger er under udvikling - fx overvågning af patienters tilstand over internettet. Teknologi og arbejdstilrettelæggelse er også væsentlig for, at dokumentation af resultaterne på den enkelte institution kan foregå smidigt og enkelt. Dokumentation for det pædagogiske arbejde i dagtilbud kan fx indhentes i forbindelse med vurdering af børnenes skoleparathed, der ofte foregår med et skema eller en spørgeguide som støtte. På sygehuse og i hjemmeplejen kan dokumentationen foregå på baggrund af de oplysninger, der i forvejen tastes ind på håndholdte computere. 16\n18 17 It kan også gøre det lettere at give borgeren en god og koordineret service. Fx på handicapområdet er det en udfordring at få tid til og at øge kvaliteten i den direkte kontakt mellem medarbejdere og borgere på de sociale institutioner. En anden udfordring er at fremme en koordineret og helhedsorienteret sagsbehandling over for borgeren, da den enkelte handicappede ofte er i kontakt med en række behandlere. Borgerne oplever ofte, at de selv har ansvar for at sikre fremdrift i sagerne og for at tage kontakt til de relevante dele af forvaltningen. En mere målrettet og konsekvent anvendelse af itløsninger vil kunne frigøre personale til pleje og sikre bedre sammenhæng og fremdrift i servicen for borgerne. Kvaliteten af højt specialiserede behandlinger og akutberedskab skal øges Partierne bag sundhedsloven blev i foråret 2006 enige om en række principper for en fremtidig styrket planlægning af, hvilke sygehuse der er bæredygtige til at udføre de enkelte specialiserede behandlinger. Og der er politisk enighed om, at regionerne skal samle det akutte beredskab på færre enheder, så mennesker, der akut skal indlægges på et sygehus med en alvorlig sygdom, hurtigt kommer i specialiseret behandling. I 2007 vil regeringen som tidligere tilkendegivet drøfte den fremtidige sygehusstruktur med Danske Regioner. Den fremtidige sygehusstruktur skal sikre, at patienter i hele landet får den bedst mulige behandling. I drøftelserne vil indgå behovet for investeringer i bygninger, ny teknologi og apparatur. Investeringerne skal ses i sammenhæng med de gevinster, der kan opnås ved at sammenlægge funktioner og ved mere effektiv og arbejdskraftbesparende teknologi. Bedre anvendelse af sygehusapparatur Sygehusapparaturet skal anvendes bedst muligt. Det er afgørende for både kvaliteten af behandlingen af patienterne og udnyttelsen af personalet og andre ressourcer. Men i dag varierer det meget, hvor effektivt apparaturet fx scannere og strålekanoner anvendes. Det er vigtigt, at behovet for investeringer kan vurderes på et oplyst grundlag, og at investeringer koordineres på tværs af sygehuse og regioner. Det forudsætter bl.a. et bedre overblik over det eksisterende apparatur på sygehusene, end man har i dag. Bedre dokumentation af kvaliteten og mere bæredygtige enheder hos egen læge Egen læge er ofte patientens indgang til sundhedsvæsenet. De alment praktiserende læger har tilsammen ca. 37 millioner kontakter på et år. Det er vigtigt, at patienten kan få dækket flest mulige af sine behov hos egen læge, og at kvaliteten er høj. I dag er der ikke nok fokus på dokumentation af kvaliteten af den behandling, patienterne får hos egen læge. Den nuværende honoreringsstruktur tilskynder ikke nødvendigvis til at udvikle kvalitet og effektivitet. Fx belønnes antallet af kontakter frem for kvaliteten i behandlingen. Og knap halvdelen af lægerne i almen praksis arbejder i en- 17\n19 18 keltmandspraksis. Det giver ikke samme muligheder for faglig udvikling og for fleksibilitet fx i forhold til åbningstider, som når flere læger arbejder sammen. I den seneste overenskomst i 2006 mellem Praktiserende Lægers Organisation og Sygesikringens Forhandlingsudvalg er det bl.a. aftalt at etablere en kvalitets- og informatikfond, der skal udvikle kvalitetsstandarder, så kvaliteten hos de alment praktiserende læger kan dokumenteres. Og der er igangsat forsøg med ny honorering af læger på diabetesområdet, som indebærer, at de tilmeldte læger modtager et fast årligt honorar pr. patient, og at lægen forpligtes til at dokumentere kvaliteten af indsatsen. Bedre tilrettelæggelse af arbejdet skal aflaste medarbejderne og give mere tid til omsorg Nytænkning skal lette arbejdet - så borgerne kan få bedre omsorg og nærvær Midler til udvikling og udbredelse af nye arbejdsformer og ny teknologi, der giver bedre kvalitet og mere tid til omsorg fx social it Regeringen vil fra 2008 etablere en ordning, der skal medfinansiere udvikling og udbredelse af nye arbejdsformer og ny teknologi, der kan sikre, at mest muligt af de ansattes tid går til omsorg og service til borgerne. Det kan fx være udbredelse af it, der understøtter bedre vagtplanlægning, robotteknologi, der mindsker arbejdsbelastningen og gør hjælpen mere fleksibel, eller nye specialiserede hjælpemidler. Det kan også være ny teknologi eller metoder, der sikrer, at dokumentation af resultater foregår smidigt og som et led i det daglige arbejde. Løsningerne skal udvikles på en måde, hvor de vil kunne genbruges af andre myndigheder. Ordningen skal gælde for statslige, kommunale og regionale projekter. Fx vil regeringen i samarbejde med bl.a. KL og Danske Regioner arbejde for at fremme udbredelsen af socialfaglige it-systemer på institutioner på handicapområdet og etablere it-understøttelse af kommunernes sagsbehandling på området. Højere kvalitet i sygehusvæsenet ved samling af højt specialiserede behandlinger I overensstemmelse med den politiske aftale om de overordnede principper for specialeplanlægningen fra foråret 2006 skal højt specialiserede behandlinger samles på færre enheder. Det vil øge kvaliteten i behandlingen af patienterne, da det sikres, at de pågældende sygehuse og læger har den rutine og ekspertise, der er nødvendig for at give den bedst mulige behandling. Regeringen vil i 2007 drøfte den fremtidige udvikling af sygehusstrukturen med Danske Regioner. I drøftelserne vil bl.a. indgå behovet for investeringer vedrørende bygninger, ny teknologi og apparatur set i sammenhæng med den bedre anvendelse af personale og ressourcer, der kan opnås ved at sammenlægge funktioner mv. Højere kvalitet i modtagelsen af akutte patienter Kvaliteten i den akutte modtagelse af patienterne skal forbedres ved at samle modtagelsen på færre steder. I forbindelse med drøftelserne af det fremtidige sygehusvæsen, jf. ovenfor, vil bl.a. indgå en plan med regionerne for samling af akutberedskabet, herunder behovet for investeringer i lægeambulancer og lægehelikoptere mv., som hurtigt kan give patienter i yderområder en diagnose og indledende behandling og trygt bringe dem til behandling på sygehus. 18\n20 19 Bedre anvendelse af sygehusapparatur Apparatur og teknisk udstyr skal anvendes, så patienterne får den bedst mulige behandling. Regeringen vil i 2007 i samarbejde med regionerne foretage en kortlægning af regionernes investeringer i apparatur mv. for at sikre et solidt beslutningsgrundlag for fremtidige investeringer. Kortlægningen skal bl.a. give et overblik over det nuværende apparatur, sammenligne priser på investeringer og måle og sammenligne anvendelsen af eksisterende apparatur. Bedre kvalitet hos egen læge Regeringen vil i samarbejde med regionerne fremme kvalitet og effektivitet i den almene lægepraksis. Formålet er bl.a. at øge fokus på dokumentation for kvalitet, at nytænke honoreringssystemet, så der tilskyndes til god kvalitet, og at understøtte oprettelsen af flermandspraksis. Regeringen vil udarbejde et samlet oplæg herom og drøfte det med Danske Regioner og KL med henblik på de kommende overenskomstforhandlinger, der påbegyndes i april


Det handler ikke om muligheder for at rejse kapital, men om udfordringerne med at skalere, når iværksættervirksomheder rykker til udlandet i stedet for at blive i Danmark, og derfor vil ny statslig superfond næppe kunne holde på såkaldte unicornselskaber, mener tre iværksættere.\nFoto: Jens Panduro/Vivino/PR\nOffentliggjort: 18.10.21 kl. 06:36\nIværksætterne bag virksomhederne Tradeshift, Pleo og Vivino tror næppe, at en ny superfond, der etableres som fusion mellem Danmarks Eksportkredit, Vækstfonden og Danmarks Grønne Investeringsfond, vil kunne forhindre, at danske unicorns - startups med en værdiansættelse på over 1 mia. dollar. - drager mod udlandet i fremtiden.\n"Det handler ikke kun om penge, men mere om at have de rigtige folk i ryggen på den kapital, man får ind," siger Heini Zachariassen, stifter af Vivino.\nErhvervsminister Simon Kollerup (S) ser superfonden som det første svar på udfordringen med at holde de voksende virksomheder hjemme, siger han til Børsen.\nVækstfonden rejser ny milliardfond til opkøb i 250 virksomheder


← Shorts til kvinder er perfekte i sommergarderoben\nShorts mænd gør indsatsen effektiv og stærk →\nVælg altid en god taske (foto: eventyrsport.dk)\nDe fleste mennesker har dagligt brug for en taske. Det kan være til studiet, hvor en god rygsæk er optimal at fylde computer, mad og bøger i. Det kan også være på arbejdet hvor mapper, skriveredskaber og bærbar skal medbringes. Du har formentlig også brug for en taske, hvis du dyrker motion, eller hvis du skal på weekendture til udlandet eller i sommerhuset, hvor en kuffert er lige i overkanten til bagagemængde. Det er vigtigt at tasker, som man bærer enden over skulderen eller på ryggen, er af god kvalitet. Det er her, at North Face tasker kommer ind i billedet.\nFind en North Face taske til hverdagsbrug\nNorth Face tasker findes som alt fra rygsække til sportstasker. En rygsæk er den perfekte hverdagstaske, eftersom remmen kan justeres, så de passer til netop din ryg. På den måde skåner du din ryg mest muligt. En rygsæk fra North Face er både meget rummelig og meget slidstærk. Du kan altså have det meste med dig dagen igennem uden at skulle bekymre dig om, hvorvidt din taske går i stykker. Derudover er North Face tasker altid lavet i det karakteristiske, strømlinede design med det letgenkendelige, men diskrete North Face mærke.\nEn North Face taske gør sig godt til udendørsaktiviteter\nVi går nogle gode milde måneder i møde, også selvom at sommeren er ved at ende. Både sensommer og efterår er perfekte at opholde sig udendørs i. Her ændrer naturen sig fra frodig og grøn til at stå smukt i rødlige og gule nuancer. Der er altså ingen grund til at droppe friluftsaktiviteterne lige foreløbig. På udflugter er det vigtigt at have en god taske, hvori man kan medbringe de mest basale ting. Her kan en North Face rygsæk også være optimal, da du kan medbringe den, men samtidig have hænderne fri.\nKlik her, og find en North Face taske\nPosted in Rygsæk, Tasker. Tags: North Face, North Face taske, outdoor, taske, udeliv. Bookmark the permalink.


Forundret over afvisning - Folkebladet\n12. dec 2013, 13:32\nForundret over afvisning\nGLOSTRUP John Engelhardt er ikke underligt en tilfreds Venstre-mand:\nJohn Engelhardt er ikke underligt en tilfreds Venstre-mand:\n– I Venstre er vi selvfølgelig meget tilfredse med, at fremgangen på fire mandater er vekslet om til borgmesterposten og en række vigtige formands- og næstformandsposter i udvalgene. Jeg er stadig forundret over den blanke afvisning fra S, SF og EL omkring konstituering. Som udgangspunkt havde vi tilbudt dem mere, end der nogensinde før er tilbudt til et mindretal i de snart 20 år, jeg har været med i lokalpolitik i Glostrup. Nu håber jeg så, at alle kigger fremad, og at vi i fællesskab kan løse de store opgaver, som kommunerne står over for i de kommende år. Der kommer ikke flere penge i kassen så vi skal simpelthen blive dygtigere til at køre længere på literen, hvis vi fortsat vil forbedre vores velfærd, siger John Engelhardt, der altså blev borgmesteren.\nEngelhardt har dog ikke meget til overs for Peter Sørensens (S) udlægning af forhandlingen bag konstitueringen.\n– Jeg kan blot konstatere, på baggrund af et langt indlæg fyldt med løsrevne citater, halve sandheder og formodninger grebet ud af luften, at Peter Sørensen ikke formåede at skaffe sit parti noget som helst i konstitueringsfasen.\nPeter Sørensen har ifølge Engelhardt i forløbet ”absolut intet tilbudt som modydelse for at aflevere ganske tunge, indflydelsesrige poster”.\n– Og hans krav var alt eller intet. Så ender man som regel på intet. Peter Sørensen må da for min skyld gerne sætte sig hen i et hjørne og surmule alt det han vil de næste fire år, men det forekommer mig ikke at være den bedste forvaltning af det mandat, som han er blevet givet af mange vælgere.


Kvalitets legetøj - Se vores Tilbud\nFast fragt 35 kr. - Gratis Fragt på ordre over 800 kr.\nNye badedragter til gravide fra Cache Coeur , Frankrig\nFordi vi alle har brug for noget at glæde os til\nSe vores trælegetøj, løbehjul, dukkevogn\nPerfekt gave til børn\nSe vores Bolas halskæde.\nAlle babylegetøj og legetøj fra netmama.dk er lavet i Tyskland ( Made In Germany ).\nSe vores Bola juveller\nPerfekt gaveide til gravide\n274,50 kr\t549,00 kr -50%\nTræk ko i træ\nLille ko familie til at trække sammen. Moder koen siger muh, når der trykkes ned på hendes horn! Lavet af træ.\nDenne kombination af skum og tekstiler er en stor figur spil for de små børn! En ring er fyldt med knitrende film, lemmerne forsynet med elastikker, klokker og lyde.\n1 - 5 dage på lagervarer\n14 dages fuld returret, dag til dag levering.\nVi svarer indenfor få timer.\nSikker betaling med dankort, visa, mastercard


Efter to udesejre og en lang juleferie var Frems 65'ere klar til på hjemmebane at tage imod rækkens nummer 2, ligeledes ubesejrede Lyngby.\nFra start satte Frem sig på kampen, og spillede fornuftigt bolden rundt. Det resulterede i flere fine afslutninger, som desværre ikke resulterede i scoringer. Lyngby havde et enkelt skud fra distancen, men Frems vikarierende målmand Benny klarede flot med en fodparade. Vi skulle hen til de sidste minutter af første halvleg, før hjemmeholdet endelig kom foran. Et langt skift fra venstrebacken Arne F til navnebroderen på højreback Arne N bragte denne i fri position og med en behersket indersideafslutning bragte han Frem på 1-0.\nI anden halvleg fortsatte Frem det flotte spil, og der kom gang i målscoringen. Efter få minutter blev bolden spillet op på Brian, og med siden til målet vippede han elegant bolden forbi Lyngbys keeper. Kort efter smækkede Brutale bolden i kassen på en ripost og efter yderligere nogle minutter gjorde han det til 4-0, da han løb fri på en på en lang pasning. Den solide føring gjorde, at Frem slappede lidt af, og det benyttede gæsterne sig af, og reducere på et langskud. I de sidste minutter øgede Peter til 5-1 efter dobbelt bandespil med Brian.\nEn flot og rent spillet kamp, hvor den myndige dommer Cecil kunne nøjes med at fløjte for et enkelt frispark. På lægterne var der opbakning fra Barberen og Tom og på tribunen under tag sås Keld Larsen og Finn Hansen. Der er, som om sejrene til Frem øger tilskuerinteressen.\nFrems hold : Benny, Arne N, Bjarne, Arne F, Arne W, Brian, Roman, Brutale og Peter.\nNæste kamp er på torsdag 17.1.19 kl. 11.00 mod B93 på banerne ved Svanemøllen.


Bergsten Timber er din fortrukne træleverandør | Kontakt os for hjælp\nOm Bergsten Timber A/S\nBergsten Timber blev etableret af Morten Bergsten i 2009 og siden har virksomheden udviklet sig til at være en af branchens førende leverandører. Med en klar holdning til at opføre sig ordentligt og holde hvad vi lover, har samarbejdspartnere, kundeportefølje, lagerførende trælaster og projektrefferencer udviklet sig positivt fra dag et.\nVoksende samarbejder med savværker i hele verden har gjort at Bergsten Timber har kunnet servicere trælasterne med de gængse trælastvarer og samtidigt udvikle virksomheden i takt med at efterspørgslen på andre trævarer igennem mere end et årti er vokset og udvidet.\nI 2013 indgår Bergsten Timber et strategisk partnerskab med Norrlands Trä om eneforhandling af deres topkvalitets gulve og væg/loftspaneler og udvider dermed porteføljen af varekategorier. Norrlands gulve og paneler er i dag et af de mest eksklusive og eftertragtede produkter på markedet.\nKort tid efter, i 2016, indgår man endnu et partnerskab, med Protræ – her sikrer eksklusivitet på forarbejdede varer til projektmarkedet i Danmark. Skaleringen af samarbejdet vokser dag for dag og udover projektmarkedet, forarbejder Protræ hvert år enorme mængder lagervarer, der er at finde på hylderne i din lokale trælast.\nSom forhandlere af træ og træprodukter lever vi af skove og træer og derfor vil vi naturligvis være med til at gøre en aktiv indsats for miljøet. Det gør vi ved at gøre det vi er bedst til – nemlig at handle med træ og fremme brugen af bæredygtigt og certificeret træ. På den måde er vi med til at skabe et stabilt marked for bæredygtige og certificerede varer.\nNaturligvis er vi både FSC® og PEFC™ certificerede og kan tilbyde stort set alle vores varer som FSC® eller PEFC™ certificerede ( FSC-C102074)\nSom træforhandlende virksomhed er vi underlagt de strikse krav for import af træ som EU indførte med EU’s Tømmerforordning i 2013 (European Timber Regulation/EUTR) .\nVi har naturligvis etableret et system for Due Diligence i forbindelse med indkøb af træ uden for Europa som påkrævet af EU og de danske myndigheder. Derudover følger vi udviklingen på europæisk niveau og overholder alle anbefalinger udstukket fra European Timber Trade Federation.\nMedarbejdere hos Bergsten Timber A/S\nBergsten Timber teamet har mange års brancheerfaring og besidder en unik kombination forskellige kompetencer. Det gør os til en fleksibel og kompetent organisation, der altid tilbyder vores kunder individuel og nøje tilpasset service.\nDirekte: +45 69 88 43 03\nMobil: +45 29 60 90 42\nDirekte: +45 69 88 43 05\nMobil: +45 24 41 59 84\nDirekte: +45 69 88 43 06\nMobil: +45 61 51 77 17\nSalgs- og Projektkonsulent\nDirekte: +45 69 88 43 10\nMobil: +45 21 95 61 71\nDirekte: +45 69 88 43 08\nMobil: +45 21 95 06 35\nArkitekt- og projektkonsulent\nMobil: +45 81 40 33 78\nIntern salgs- og projektkonsulent\nDirekte: +45 69 88 43 01\nMobil: +45 92 92 66 99\nJakob Thomhav Gøtke\nDirekte: +45 69 88 43 07\nMobil: +45 81 40 33 22\nDirekte: +45 69 88 43 04\nBogholderi og administraion\nDirekte: +45 69 88 43 02\nMobil: +45 29 60 90 31\nDirekte: +45 69 88 43 09\nJeanette Dalbøl Pedersen\nDirekte: +45 56 63 00 17\nDirektør, Salg og indkøb\nMobil: +45 29 36 06 21\nMobil: +45 28 10 00 17


KLINTHOLM HUSNUMMER – RAMSIGN.DK\nListepris 999,00 kr Udsalg\nKlintholm husnummeret er inspireret af oprindelige Skandinaviske designs fra det 19. århundrede og omhyggeligt håndlavet (dvs. hvælvet og skabeloneret) ved brug af glasemalje og stål.\nGennem de seneste 30 år har Ramsign bidraget til at genoplive det som i to århundreder har været kendt som emaljeskiltning. Med udgangspunkt i en forkærlighed for historiske detaljer og skandinaviske designreferencer, er vores kvalitetsskilte blevet ikoniske over hele verden. Tilføj et strejf af elegance til dit indgangparti med Klintholm husnummeret, og giv herved alle der besøger dig en hjertelig velkomst.\nDen eksklusive blanke finish og tekstens karakteristiske relief blander tidløs luksus med bæredygtigt design. Klintholm husnummeret er i stand til at modstå de hårdeste klimaforhold, og leveres med livstidsgaranti. En evig klassiker.


Samlet omsætning af lægemidler steg 4 % - Amgros\nSamlet omsætning af lægemidler steg 4 %\nI første halvår af 2020 indkøbte regionerne lægemidler via Amgros for godt og vel fire milliarder kroner. Det var fire procent mere i forhold til samme periode sidste år. Det fremgår af den seneste markedsovervågning fra Amgros.\nDet stigende indkøb af lægemidler betyder, at Amgros’ omsætning af lægemidler er steget med cirka 157 millioner kroner i forhold til samme periode sidste år.\nSer vi på omsætningen over de seneste 12 måneder, ligger den på cirka ni milliarder kroner og er dermed steget med 3,5 %. Samtidig stiger forbruget i mængder (Definerede Døgn Doser) mindre end omsætningen. Det stigende prisniveau er ikke udtryk for, at alle priser generelt stiger, men mere at der kommer nye lægemidler til med højere priser pr. DDD. Sammensætningen af hvilke lægemidler, regionerne indkøber, ændrer sig dermed, og det giver det stigende prisniveau.\nStigningen i indkøbet er dog fordelt meget ujævnt. I første kvartal steg omsætningen med ni procent, mens den i andet kvartal lå på samme niveau, som sidste år.\n- I første halvår ser vi ret store udsving i omsætningen imellem de enkelte måneder. De store udsving skyldes først og fremmest Covid-19. Oprettelse af Covid-19 afsnit på sygehusene i marts måned og deres forberedelse på at håndtere en epidemi af ukendt omfang betød, at omsætningen steg med 19 % i forhold til marts 2019. I april og maj lå omsætningen en del lavere end i tilsvarende måneder sidste år. Det er udtryk for den generelt lavere aktivitet på sygehusene, som følge af nedlukningen, siger Flemming Sonne, administrerende direktør i Amgros.\nDen rabat, Amgros opnår i forbindelse med udbud eller forhandling, ligger totalt set på 40 % i første halvår af 2020. Det betyder, at de priser sygehusapotekerne køber ind til ligger 40 % under de gældende listepriser (AIP – Apotekets IndkøbsPris).\nDen totale besparelse opgjort i kroner/øre er i første halvår 2020 steget med fire % svarende til cirka 109 millioner kr. For de seneste 12 måneder er den totale besparelse steget med 18 %.\nVæksten i besparelserne er fladet ud i forhold til den store vækst i besparelsen, vi så i 2019. Det skyldes, at effekten af patentudløbet i 2018 på det mest sælgende lægemiddel Humira (adalimumab) er aftagende. Patentudløbet medførte store besparelser på grund af introduktion af billigere, biosimilære lægemidler.\nKOMMENDE KVARTAL AFHÆNGER AF COVID-19\nOgså i næste kvartal vil udviklingen i sygehusenes indkøb af lægemidler (omsætningen) i høj grad være påvirket af, hvordan Covid-19-situationen udvikler sig.\n- Meget tyder på, at de normale aktiviteter på sygehusene er genoptaget, og formentlig er der skruet lidt op for aktiviteten for at indhente det udskudte i forbindelse med nedlukningen. Men stadig er aktiviteten afhængig af, hvordan pandemien udvikler sig i Danmark i de kommende kvartaler, siger Flemming Sonne.\nLæs hele markedsovervågningen for 2. kvartal 2020 her.


New Yorks stemme takker af\nNekrolog. Lou Reed var et bredt anerkendt rockikon. Men trods hits over årtierne forblev han med sin modstræbende populærhabitus mest for de indviede.\nSøndag d. 27. oktober 2013, kl. 20.55\nMan skal være et stort navn i rocken for at kunne sige følgende; »Jeg spiller Lou Reed bedre end andre«, og derpå se udsagnet blive taget i den rette ånd. Se det blive modtaget som selvironi. Modsat som selvovervurdering.\nLou Reed var et stort navn. Reed blev søndag aften meddelt død i en alder af 71 år.\nDen amerikanske sanger, sangskriver og guitarist var en selvbevidst rockmusiker. En mand, man ind i mellem mistænkte for at have et omvendt proportionalt forhold til den fanskare, der dedikeret dyrkede ham. Tilhængere, der elskede hans sange som vidnesbyrd om livet »på den vilde side«. Lige som temaet i hans første store og stadig mest berømte hit »Walk on The Wild Side«.\nReed levede selv op til det med en musikalsk karriere, hvor ingen nogensinde kunne beskylde ham for at lefle for nogen. Samt med et hårdt liv.\nLewis Allan Reed blev født 2. marts 1942, ind i en jødisk familie i New York. Som teenager opdagede han, at han var biseksuel. Familien indlagde ham flere gange, hvor han blandt andet modtog elektrochok i håb om det kunne »kurere« ham.\nDa Lou Reed i midten af 1960erne møder John Cale, som er smidt ud af sit studie på et klassisk musikkonservatorium, bliver det afgørende. Sammen med et par andre danner de Velvet Underground. Navnet er inspireret af en sadomasochistisk pornoroman, og det er også temaer, gruppen berører i sine sange. Andy Warhol og kunstnerens bohememagnet i New York, The Factory, spiller også en rolle. Debutalbummet »Velvet Underground & Nico« er i dag et af rockens mest klassiske album.\nLou Reed begynder i 70'erne den solokarriere, der allerede med et af de første albums, »Transformer« - som blandt andet adresserer sangerens biseksualitet - gør ham til en af scenens indflydelsesrige navne. David Bowie finder Reed inspirerende. Reed bliver New Yorks stemme, New Yorks rockpoet, som den inkarnerede newyorker var og forblev hele karrieren igennem. Reed vendte hele tiden tilbage til avantgardetraditionen på newyorker-scenen.\nStærkest står han imidlertid som fortolkeren af parforholdet, storbyensomheden og fortabte eksistenser. Ofte med egne erfaringer med stoffer og alkohol som udgangspunkt.\nDa vennerne omkring sangskriveren begyndte at dø, udsendte Lou Reed en af sine smukkeste plader, »Magic and Loss«.\nSom Berlingskes kunstanmelder, Torben Weirup, der er inkarneret Lou-fan, skrev sidste år, da hans helt blev 70 år: »Der er et Lou Reed-citat til enhver lejlighed, som vi altid sagde til hinanden, når vi dengang spillede hans plader eller mødtes til koncerterne. Det var vist Dan Turèll, der sagde, at når Lou gav koncert, troppede hele klanen frem. Det var som en fætter/ kusine-fest.«\nWeirup karakteriserede Reeds værk som »kynisk, depraveret, udleverende. Men ikke uden medfølelse. Som breve fra en ven.«\nReed har givet koncert i Danmark flere gange også op gennem det seneste årti. I 1993 optrådte han på Roskilde Festival med et gendannet Velvet Underground. I 2010 spillede han en koncert i Danmarks Radio.\nLou Reed var et rockikon, der var bredt anerkendt på scenen. Men trods hits over årtierne forblev han med sin modstræbende populærhabitus og en insisteren på ofte at eksperimentere frem for at skrive tilfredstillende efterfølgere til »Sweet Jane« og »Perfect Day«, mest for de indviede.\nLou Reed blev i 2008 gift med kollega Laurie Anderson, med hvem han også flere gange har optrådt.\nÅrsagen til den amerikanske sanger og sangskrivers død er ikke oplyst af familien. I maj måned gennemgik Lou Reed en levertransplantation. Efter operationen hævdede han, at han var »større og stærkere' end nogensinde« Hvilket åbenbart ikke var rigtigt. Modsat hans ord om at være en bedre Lou Reed end andre.\nDa ikonet Lou Reed gæstede Danmark


Noget af det bedste et menneske, på Jesu tid kunne høre var Jesu stemme. Ingen lyd eller stemme var så vidunderlig som Jesu stemme!\nMatt 8,22 Men Jesus sagde til ham: "Følg mig, og lad de døde begrave deres døde."\nMatt 9,22 Jesus vendte sig om, så hende og sagde: "Vær frimodig, datter, din tro har frelst dig." Og fra det øjeblik var kvinden frelst.\nMatt 14,27 Og straks talte Jesus til dem og sagde: "Vær frimodige, det er mig, frygt ikke!"\nMatt 19,21 Jesus sagde til ham: "Vil du være fuldkommen, så gå hen og sælg, hvad du ejer, og giv det til de fattige, så vil du have en skat i himlene. Og kom så og følg mig!"\nMatt 24,4 Jesus sagde til dem: "Se til, at ingen fører jer vild!\nNår Jesus helbredte en døv var det første den døve hørte Jesu stemme, hvor det må have været vidunderlig. Men hvad med os, kan vi ikke høre Jesu stemme i dag? Jo, det mener jeg bestemt, at vi kan!\nMark 9,23 Jesus sagde til ham: "Hvis du kan! Alt er muligt for den, der tror."\nLuk 5,10 - ligeså Jakob og Johannes, Zebedæus' sønner, som fiskede sammen med Simon. Men Jesus sagde til Simon: "Frygt ikke! Fra nu af skal du fange mennesker."\nJoh 6,35 Jesus sagde til dem: "Jeg er livets brød. Den, der kommer til mig, skal ikke sulte, og den, der tror på mig, skal aldrig tørste.\nJoh 8,28 Jesus sagde da til dem: "Når I får ophøjet Menneskesønnen, da skal I forstå, at jeg er den, jeg er, og at jeg intet gør af mig selv; men som Faderen har lært mig, sådan taler jeg.\nJoh 14,6 Jesus sagde til ham: "Jeg er vejen og sandheden og livet; ingen kommer til Faderen uden ved mig.\nUanset hvem det var der spurgte Jesus, om det var disciplene, de skriftkloge, en tjener eller en høvedsmand, så svarede Jesus dem altid, men nogle gange fik de ikke de svar de ønskede og de fulgte derfor ikke de svar Jesus gav dem. Men hvad med dig?\nMark 9,39 Men Jesus svarede: "I må ikke hindre ham, for der er ingen, som gør en undergerning i mit navn, der straks efter kan tale ondt om mig.\nMark 10,18 Jesus svarede ham: "Hvorfor kalder du mig god? Ingen er god undtagen én, nemlig Gud.\nMark 12,24 Jesus svarede dem: "Er I ikke kommet på vildspor, netop fordi I hverken kender Skrifterne eller Guds magt?\nMark 15,2 Og Pilatus spurgte ham: "Er du jødernes konge?" Jesus svarede: "Du siger det selv."\nLuk 4,4 Men Jesus svarede ham: "Der står skrevet: 'Mennesket skal ikke leve af brød alene.' "\nNår Jesus blev spurgt om et eller andet, svarede han altid ud fra skriften, der står skrevet, eller hvordan læser du? Hvis vi vænnede os til at svare på samme måde, - ud fra skriften så ville mange flere høre Jesu ord.\nJoh 3,3 Jesus svarede ham: "Sandelig, sandelig siger jeg dig: Den, der ikke bliver født på ny, kan ikke se Guds rige."\nJoh 4,10- 13 Jesus svarede hende: "Hvis du kendte Guds gave og vidste, hvem det er, der siger til dig: Giv mig noget at drikke, så ville du have bedt ham, og han ville have givet dig levende vand." 1 Kvinden sagde til ham: "Herre, du har ingen spand, og brønden er dyb; hvor får du så levende vand fra? Du er vel ikke større end vor fader Jakob, som gav os brønden og selv drak af den, ligesom hans sønner og hans kvæg?" Jesus svarede hende: "Enhver, som drikker af dette vand, skal tørste igen.\nJoh 7,16 Jesus svarede dem: "Min lære er ikke min egen, men hans, som har sendt mig.\nJoh 8,19 De spurgte så: "Hvor er din fader?" Jesus svarede: "I kender hverken mig eller min fader. Kendte I mig, kendte I også min fader."\nPagtens Ark var en meget vigtig del af den jordiske helligdom og den var så hellig at enhver der rørte ved den blev dræbt, derfor er det helt uforståelig at der i dag er personer, som siger at de har fundet den og rørt ved den!\nRon Wyatt er nok en af de personer, som har efter hvad han selv mener beskæftiget sig mest med pagtens ark, han har på sine hjemmesider rigtig mange helt utrolige beretninger om hvordan han har åbnet låget og taget ting op fra arken, efter hvad han skriver er Noahs ark også en af de ting han har fundet og har et meget stort kendskab til efter hvad han selv skriver, men undersøger man hans artikler nærmere, så er det min faste overbevisning at det ikke er rigtig,\nDer er flere andre som også siger at de har fundet pagtens ark, men som med rom wyatt mener jeg ikke at det er troværdige beretninger, jeg har her i denne film forsøgt at give dig de oplysninger jeg har fundet, så er det op til dig at afgøre hvad du vil tror på\nMatt 7,22 -23 Mange vil den dag sige til mig: Herre, Herre! Har vi ikke profeteret i dit navn, og har vi ikke uddrevet dæmoner i dit navn, og har vi ikke gjort mange mægtige gerninger i dit navn? Og da vil jeg sige dem, som det er: Jeg har aldrig kendt jer. Bort fra mig, I som begår lovbrud!\nJer 27,15 Jeg har ikke sendt dem, siger Herren, og de profeterer løgn i mit navn; derfor fordriver jeg jer, så I og de profeter, der profeterer for jer, går til grunde.\n5Mos 18,10 -14 Hos dig må der ikke findes nogen, som lader sin søn eller datter gå gennem ilden, ingen, der driver spådomskunst eller trolddom, ingen, der tager varsler, ingen, der bruger magi, ingen, der udtaler besværgelser, spørger dødemanere eller sandsigere til råds eller søger orakel hos de døde. Herren afskyr enhver, som gør den slags, og på grund af den slags afskyeligheder vil Herren din Gud drive folkene bort foran dig; udadlelig skal du være over for Herren din Gud. De folk, du skal fordrive, lytter til dem, der driver trolddom eller spådomskunst; men det har Herren din Gud ikke givet dig lov til.\nDer er mange, som tror på treenigheden! Hvad er treenigheden, er det en Bibelsk lære? Hvad står der skrevet i Biblen om dette emne? Se denne film og få det bibelske svar.\nMatt 28,19 Gå derfor hen og gør alle folkeslagene til mine disciple, idet I døber dem i Faderens og Sønnens og Helligåndens navn,\nJoh 16,7 Men jeg siger jer sandheden: Det er det bedste for jer, at jeg går bort. For går jeg ikke bort, vil Talsmanden ikke komme til jer; men når jeg går herfra, vil jeg sende ham til jer.\nDette kapitel er mest kendt for de 4 fabeldyr der kommer op fra havet, og for en magt der ønsker at ændre Guds lov.\nDan 7,11 -12 Derpå så jeg dette: Jeg så, at dyret blev dræbt på grund af de store ord, som hornet talte; dets krop blev tilintetgjort og overgivet til den flammende ild. Herredømmet blev også taget fra de andre dyr, og deres levetid blev begrænset til en fastsat tid.\nDan 7,26 Så bliver dommen fældet, og herredømmet bliver taget fra ham og ødelagt og fuldstændig tilintetgjort.\nLÆS om det mest alvorlige budskab i hele Biblen! Se denne meget alvorlige film, det gælder dit liv, hvis ikke du ved hvad dyrets mærke er, så vil du helt sikkert tage det.\nÅb 14,8-11 Og en anden engel fulgte efter og sagde: Faldet, ja, faldet er det store Babylon, som skænkede op for alle folkeslagene af sin utugts harmes vin. Og en tredje engel fulgte efter dem og sagde med høj røst: "Hvis nogen tilbeder dyret og dets billede og sætter dets mærke på sin pande eller hånd,\nskal han også drikke Guds harmes vin, skænket ufortyndet i hans vredes bæger, og han skal pines i ild og svovl for øjnene af de hellige engle og Lammet. Og røgen fra deres pinsler stiger op i evighedernes evigheder, og de har ingen hvile, hverken dag eller nat, de der tilbeder dyret og dets billede eller tager dets navn som mærke.\nÅb 13,16 -17 Det får alle, store og små, rige og fattige, frie og trælle, til at sætte et mærke på deres højre hånd eller deres pande, så ingen kan købe eller sælge undtagen den, der bærer dette mærke, dyrets navn eller dets navns tal.\nBiblens budskab om dyrets mærke er et af de mest alvorlige i hele Biblen. Men for at dyrets mærke kan få betydning, for alle mennesker overalt på jorden, er det nødvendig at der er penge med I det\nLovløsheden vil tage til efterhånden, som vi nærmer os afslutningen. – det er satans værk og han bruger mange meget snedige ting for at forvirre og bedrage jordens befolkning. –\n2Thess 2,9 -12 Den lovløses komme er Satans værk og sker med al kraft og med løgnetegn og løgneundere og med alt uretfærdighedens bedrag over for dem, der fortabes, fordi de ikke har taget imod kærlighed til sandheden, så de kunne blive frelst. Derfor sender Gud vildfarelsens magt over dem, så de tror på løgnen, for at alle, der ikke er kommet til tro på sandheden, men fandt behag i uretfærdigheden, skal blive dømt.\nOrdsp 1,22-30 Hvor længe vil I uerfarne elske uerfarenhed? Hvor længe vil spottere ønske spot og tåber hade kundskab? Vend jer til min retledning, så vil jeg lade min ånd strømme ud til jer og forkynde jer mine ord. Fordi jeg kaldte og I afslog, fordi jeg løftede hånden og ingen ville lytte, fordi I lod hånt om alle mine råd og ikke ville vide af min retledning, derfor ler jeg over jeres ulykke, spotter, når rædslen kommer over jer, når rædslen kommer over jer som et uvejr, når jeres ulykke kommer som en hvirvelvind, når nød og trængsel kommer over jer. Da vil de kalde på mig, men jeg svarer ikke, de vil søge mig, men finder mig ikke, fordi de hadede kundskab og ikke valgte at frygte Herren. De ville ikke vide af mit råd, de forkastede al min retledning.\nÅb 13,7-8 Det fik givet magt til at føre krig mod de hellige og besejre dem, og det fik givet magt over hver stamme og folk, tungemål og folkeslag. Og alle, der bor på jorden, vil tilbede det, enhver, hvis navn ikke, fra verden blev grundlagt, står skrevet i livets bog, det slagtede lams bog.\nAlle Guds velsignelser er givet på betingelser! Der er ingen adgang til Det Ny Jerusalem for en eneste af dem der har tilsidesat Guds betingelser.\nDet ny Jerusalem – penge – sex – seks – lommepenge\nMatt 10,32 -38 Enhver, som kendes ved mig over for mennesker, vil jeg også kendes ved over for min fader, som er i himlene. Men den, der fornægter mig over for mennesker, vil jeg også fornægte over for min fader, som er i himlene. Tro ikke, at jeg er kommet for at bringe fred på jorden. Jeg er ikke kommet for at bringe fred, men sværd. Jeg er kommet for at sætte splid mellem en mand og hans far, en datter og hendes mor, en svigerdatter og hendes svigermor, og en mand får sine husfolk til fjender. Den, der elsker far eller mor mere end mig, er mig ikke værd, og den, der elsker søn eller datter mere end mig, er mig ikke værd. Og den, der ikke tager sit kors op og følger mig, er mig ikke værd.\n1Joh 2,3 Og deraf kan vi vide, at vi kender ham: hvis vi holder hans bud.\nDenne advarsel er den sidste advarsel der gives til denne jords befolkning.\nVi skal alle frem for Guds domstol – Jesus har gennem hele vort liv på mange måder søgt at berede os til dette, men de fleste har ikke villet høre og berede sig de falske profeter har de fleste derimod lyttet til.\nÅb 14,9 -10 Og en tredje engel fulgte efter dem og sagde med høj røst: "Hvis nogen tilbeder dyret og dets billede og sætter dets mærke på sin pande eller hånd, skal han også drikke Guds harmes vin, skænket ufortyndet i hans vredes bæger, og han skal pines i ild og svovl for øjnene af de hellige engle og Lammet.\nJer 21,8 Du skal sige til dette folk: Dette siger Herren: Jeg stiller jer over for livets vej og dødens vej.\nDe tomme pladser vil blive fyldt af dem, som Kristus siger, vil komme i den elvte time. Guds Ånd arbejder med mange. Tiden for Guds ødelæggende straffedomme er også nådens tid for dem, ikke tidligere har haft anledning til at lære sandheden at kende. Herren vil se kærligt på dem. Hans nådige hjerte røres. Hans frelsende hånd er stadig udstrakt, mens døren lukkes i for dem, der ikke ville gå ind. Der vil komme virkelig mange, som i disse sidste dage hørersandheden for første gang.\nJesus gør i dag tjeneste I den himmelske helligdom, for at vi kan frelses, men snart endog meget snart vil han afslutte sin tjeneste der, når dette sker er der ikke mere nogen mulighed for frelse. Er du rede?\nHebr 9,24 -26 For Kristus gik ikke ind i en helligdom, som er gjort med hænder og kun er en efterligning af den virkelige, men ind i selve himlen for nu at træde frem for Guds ansigt til gavn for os; han gjorde det heller ikke for at frembære sig selv mange gange, således som ypperstepræsten hvert år går ind i helligdommen med blod, som ikke er hans eget, for så måtte han have lidt mange gange, siden verden blev grundlagt. Men nu er han trådt frem én gang for alle ved tidernes ende for at udslette synden ved sit offer. For Kristus gik ikke ind i en helligdom, som er gjort med hænder og kun er en efterligning af den virkelige, men ind i selve himlen for nu at træde frem for Guds ansigt til gavn for os; han gjorde det heller ikke for at frembære sig selv mange gange, således som ypperstepræsten hvert år går ind i helligdommen med blod, som ikke er hans eget, for så måtte han have lidt mange gange, siden verden blev grundlagt. Men nu er han trådt frem én gang for alle ved tidernes ende for at udslette synden ved sit offer.\n2Mos 26,30 Så skal du rejse boligen, sådan som du fik det at se på bjerget.\nAlle er interesseret i at have et godt helbred! Derfor har vi på www.bibel-skolen.com forsøgt at hjælpe alle de der er intereseret i dette!\nOrdsp 3,5 -8 Stol på Herren af hele dit hjerte, og støt dig ikke til din egen indsigt. Hav ham i tankerne på alle dine veje, så vil han jævne dine stier. Vær ikke vis i egne øjne! Frygt Herren, og hold dig fra det onde; det skal være lægedom for dit legeme, en styrkende drik for din krop.\n1Mos 9,3 -4 Alt, hvad der rører sig og lever, skal I have til føde. Jeg giver jer det alt sammen, ligesom jeg gav jer de grønne planter. Men kød med liv i, med blod i, må I ikke spise.\n1Mos 1,29 Gud sagde: "Nu giver jeg jer alle planter, der sætter frø, på hele jorden og alle træer, der bærer frugt med kerne. Dem skal I have til føde.\nHer er nogle ting, som du måske vil synes er meget interessante – sagen er jo at spise den naturlige føde, som Herren har givet os mennesker, fedtstoffer, olie og sukker er jo nogle af de ting vi ikke skal have for meget af\nI Daniels bog og i åbenbaringens bog kan vi læse om hvad der vil ske i den sidste tid. Derfor er disse to bøger meget vigtige for os at kende og studere. Når vi sammenligner skrift med skrift, forsvinder de mystiske symboler og billeder, der er i disse bøger.\nDet der skete den11 sep. 2001, kan ikke være sket på den måde, som den officielle forklaring siger. Denne udtalelse kommer fra højtstående militærperson. Nærmere undersøgelser af det der skete, viser at han havde ret, det kan ikke være sket således, som der blev sagt.\nDen snedige, gamle slange! Det er penge og ikke hverken politik eller religion der styrer de ting der sker i verden. Både politik og religion er begrænset til bestemte grupper – organisationer – områder og lande, hvorimod penge ikke kender nogen grænser. Den måde at de to tårne faldt sammen på viser meget klart, at det ikke var på fund af de to fly at tårnene faldt sammen\nHvis du har lyst til at høre et møde eller et studie, så er der nu en mulighed for det. Det er MP3-filer så du kan også tage filerne ud og bruge dem i bilen eller når du går en tur. Du kan ikke høre møderne direkte – du skal tage linket ud og sætte den ind i din brawser\nForskellige emner på Bibel-skolen!\nHer på denne film kan du se noget om, hvordan du kan få en kommentar eller en forklaring til mange af de ting der er omtalt i Biblen. Prøv det og du vil blive glædelig overrasket. Hvis du har bekov for hjælp så kan du sende en mail til os på\nI gamle dage var det vægtere, som advarede befolkningen mod de farer der nærmede sig, i dag bør det være de kristne. Denne film er en sådan advarsel, mod de farer som nærmer sig!\nEz 3,10-20 Så sagde han til mig: "Menneske, alle de ord, jeg taler til dig, skal du lytte til og lægge dig på sinde. Gå nu til de landflygtige, til dine landsmænd; tal til dem, og sig: 'Dette siger Gud Herren', hvad enten de vil høre eller ej." Ånden løftede mig derpå op, og jeg hørte lyden af et stort jordskælv bag mig, da Herrens herlighed hævede sig fra sit sted, og lyden af de levende væseners vinger, når de berørte hinanden, og samtidig hørte jeg lyden af hjulene og lyden af et stort jordskælv. Ånden løftede mig op og tog mig med, og jeg drog af sted bitter og vred, og Herrens hånd lå tungt på mig.\nMen da de syv dage var gået, kom Herrens ord til mig: "Menneske, jeg stiller dig som vægter for Israels hus. Når du hører et ord fra min mund, skal du advare dem fra mig. Når jeg siger til den uretfærdige: Du skal dø! og du ikke advarer den uretfærdige og ikke taler til ham og advarer ham mod hans uretfærdige færd for at holde ham i live, så skal den uretfærdige dø på grund af sin skyld; men hans blod vil jeg kræve af din hånd. Hvis du derimod advarer den uretfærdige, og han ikke vender om fra sin uretfærdighed og sin uretfærdige færd, skal han dø på grund af sin skyld, men du har reddet dit liv.\nNår den retfærdige vender om fra sin retfærdighed og øver uret, får jeg ham til at snuble, så han dør. Fordi du ikke advarer ham, skal han dø på grund af sin synd, og de retfærdige gerninger, han har øvet, skal ikke huskes; men hans blod vil jeg kræve af din hånd.\nHvad er der på Bibel-skolens hjemmesider. Og hvordan naviger du rundt på bibel-skolens hjemmesider.\nVi ved godt at det er lidt svært at finde rundt på vore hjemmesider, og derfor er vi også i gang med at lave et bedre system, det kan du se på\nTest din bibelviden!\nDette er et af de mest populære programmer på Bibel-Skolen. Hver eneste dag er der over 100 som besøger Bibel-Skolen for, at teste deres bibelviden på en sjov og interesant måde.\nDette er en E-bog, som du frit kan downloade. Der er allerede mange som har læst den, og fortalt os at det er en af de mest realistiske bøger om den tid vi lever I og den tid der er lige forand os. Du er meget velkommen til at printe den ud, du skal bruge ca 200 ark A4 papir


Genanvendeligt stofmundbind med læber - Fair Fashionista\nGenanvendeligt stofmundbind lavet af upcycled bomuld. Mundbindet har fine røde læber og holdes fast med elastikstropper bag ørerne. Løbegangen i siderne er åben, så elastikkerne om ørerne kan skiftes ved behov. Mundbindet har et dobbelt lag af bomuldsstof og mellem lagene er der en lomme, hvor man kan indsætte filterpapir. Mundbindet vaskes og desinficeres grundigt før den pakkes i plastik og sendes af sted.\nMundbindet kan (og bør) vasken efter brug, gerne med et desinficerende skyllemiddel.\nOBS: Dette er ikke en medicinsk/kirurgisk maske eller et CE-godkendt værnemiddel, og der er ingen dokumentation for at mundbindet beskytter mod smitte.\nAt bære mundbind er heller ikke nogen erstatning for at følge Sundhedsstyrelsens 6 generelle råd for at undgå smittespredning:\nLæs Sundhedsstyrelsens Gode Råd Om Brug Af Stofmundbind her>>\nHvem har syet mundbindet?\nDet er kvinderne fra CWSG (Cambodia Women’s Support Group) som syer mundbindene. CWSG blev startet af Ky Kanary med formålet at hjælpe kvinderne i gruppen med beskæftigelse og indkomst, men gruppen udgør også et socialt netværk, hvor kvinderne kan hente støtte og råd.


Pas godt på din mobil i ferien - Telenor A/S\nPressemeddelelse • Jul 03, 2015 10:42 CEST\nKontakt Telenors Kundeservice på +45 72 100 100, så snart du opdager, at din telefon er stjålet. Her skal du oplyse dit nummer, så dit SIM-kort kan blive spærret. Husk, at du kan ringe til Telenors Kundeservice døgnet rundt.\nTelenor kontakter dig den følgende arbejdsdag for at hjælpe dig med de praktiske ting; f.eks. med at fremskaffe en kvittering til dit forsikringsselskab.


Illegale rengøringsfolk anholdt\nbillede: Modelfoto fra photos.com\nRENGØRING – Politiet har mandag morgen anholdt ni rengøringsmedarbejdere på fire forskellige adresser på Københavns Universitet i en aktion mod social dumping. De ni bliver nu blandt andet sigtet for personelfalsk, ulovligt ophold og ulovligt arbejde.\n33 rengøringsfolk fik sig en grim overraskelse, da de mødte på arbejde mandag morgen på Københavns Universitet (KU).\nUdlændingekontrolgruppen under Københavns Politi ventede nemlig på dem og tog ni personer med på stationen.\nFlere af de anholdte arbejdede under falsk identitet, og sigtelserne omfatter både benyttelse af falsk identitet, ulovligt ophold i Danmark og ulovligt arbejde, oplyser leder af Udlændingekontrolgruppen vicepolitikommissær Kjeld Farcinsen.\nDe ni anholdte kommer fra Ghana, Tyrkiet, Thailand og Irak, den første er allerede blevet fremstillet i Dommervagten og varetægtsfængslet i ti dage.\nIfølge Kjeld Farcinsen fortalte kvinden, at hun mod et månedligt gebyr på 50 procent af lønnen samt pension og feriepengeindbetalinger havde lejet en falsk identitet, der gav hende mulighed for at bo og arbejde i Danmark.\n»Der er ingen tvivl om, at der sidder nogle kyniske bagmænd og udnytter, at der er mennesker, der opholder sig illegalt i Danmark,« siger vicepolitikommissæren.\nHan kan ikke sige noget om omfanget af udlejningen, om kriminelle grupper står bag, men der er ingen tvivl om, at det må være organiseret i et eller andet omfang, da der skal skabes kontakt mellem lejer og udlejer.\nPolitiet har således også kendskab flere tilfælde fra Sydeuropa, hvor man har kunnet bestille en dansk opholdstilladelse via sms.\nRos til KU\nDe anholdte rengøringsfolk var alle ansat i Forenede Service, som KU har udliciteret rengøringen og kantinedriften til på blandt andet Det Humanistiske Fakultet (Hum) på Amager. Anholdelserne blev foretaget på i alt fire forskellige adresser.\nEfterforskningen er sket i tæt samarbejde med KU, hvilket har gjort det muligt at hemmeligholde og gennemføre aktionen, oplyser Kjeld Farcinsen.\nHan har derfor også kun ros tilovers for universitetet og Forenede Service.\n»Man er jo fuldstændig prisgivet som arbejdsgiver, når man bliver præsenteret for gyldige dokumenter,« siger Kjeld Farcinsen.\nHan tilføjer, at Forenede Service havde foretaget en grundig kontrol af medarbejderne, og at politiet fik fremvist fortegnelser over personalet med tilhørende kopi af pas, opholds- og arbejdstilladelse samt sygesikringsbevis.\nHan vurderer, at rengøringsselskabet ikke kunne have gjort yderligere og derfor ikke vil blive sigtet.\nDriftschef på Hum, Stig Andersen, oplyser til Fagbladet 3F, at anholdelserne dermed ikke får konsekvenser for samarbejdet med Forenede Service.


Nixon doktrin - En pragmatisk strategi for den kolde krig - Historie - Krige - 2021\nDen følgende artikel om Nixon-doktrinen er et uddrag fra Lee Edwards og Elizabeth Edwards Spaldings bogEn kort historie om den kolde krig Det er tilgængeligt at bestille nu hos Amazon og Barnes & Noble.\nPå trods af sine Quaker-rødder havde Nixon et ry som en stødig antikommunist. Som kampagne for formandskabet i efteråret 1968 sagde Nixon, at De Forenede Stater skulle "søge en forhandlet afslutning på krigen" i Vietnam, mens han insisterede på, at "det sydvietnamesiske folks selvbestemmelsesret" måtte respekteres af alle nationer, herunder Nordvietnam. Presset for detaljer sagde Nixon, at han havde en "hemmelig plan", som han ville afsløre, efter at han blev valgt. Det viste sig at være "Vietnamisering", omdrejningen af jordkampene til sydvietnamesiske styrker, bakket op af den amerikanske luftmagt. Denne plan var en del af hans bredere teori, der blev kendt som Nixon-doktrinen.\nNixon og Henry Kissinger (først som national sikkerhedsrådgiver og derefter statssekretær) blev enige om behovet for at acceptere verden, som den var - konflikt og konkurrencedygtig - og få mest muligt ud af den. Det var i Amerikas interesse, sagde Kissinger, at tilskynde til en multipolær verden og bevæge sig hen imod en ny verdensorden baseret på "gensidig tilbageholdenhed, sameksistens og i sidste ende samarbejde."\nIndeholdelse af kommunisme var ikke længere U.S.-politik, som det havde været under de foregående fire administrationer.\nI en multipolær verden, der består af USA, kunne Sovjetunionen, Kina, Europa og Japan-Amerika samarbejde selv med kommunistiske lande, så længe de fremmet global stabilitet, den nye kerne i U.S. udenrigspolitik.\nNixon-doktrinen indeholdt tre dele:\nDe Forenede Stater ville overholde de eksisterende traktatforpligtelser;\nDet ville tilvejebringe et nukleare skjold til enhver allieret eller nation, der er vigtig for U.S.-sikkerhed;\nDet ville yde militær og økonomisk bistand, men ikke arbejdskraft til en nation, der betragtes som vigtig, men ikke nødvendig for den nationale interesse.\nBorte var Truman-Eisenhower-Kennedy og forstod, at et tab af frihed overalt var et tab af frihed overalt. Som Kissinger udtrykte det, "Vores interesser skal forme vores forpligtelser snarere end omvendt."\nNixon var mest klar over Nixon-doktrinen i sin begyndelsestale i juni 1974 på U.S. Naval Academy. Han foreslog, at den amerikanske udenrigspolitik skulle styres af en blanding af idealisme og realisme. Men præsidenten brugte meget af sin tale på det, han virkelig mente var vigtigt: at gøre hans slags realisme til grundlaget for amerikansk udenrigspolitik generelt og den kolde krigs politik i særdeleshed. Fordi der var grænser for, hvad Amerika kunne opnå, og fordi amerikanske handlinger muligvis kunne føre til en afmatning eller endda reversering af détente, afviste Nixon forestillingen om, at De Forenede Stater skulle tilstræbe at omdanne andre staters interne opførsel.\n”Vi ville ikke glæde os over andre lands indblanding i vores indenrigsanliggender,” sagde Nixon, “og vi kan ikke forvente, at de skal samarbejde, når vi søger at gribe ind direkte i deres.” Samtidig understregede han, at målet om fred mellem nationer med helt forskellige systemer var også et højt moralsk mål. Nixons øje var på at opbygge og opretholde en relativ fred og stabilitet blandt stormagterne, hvor De Forenede Staters status kunne bevares.\nDet udenrigspolitiske team Nixon-Kissinger gik på arbejde, begyndende med Vietnam. På fire år reducerede Nixon-administrationen amerikanske styrker i Vietnam fra 550.000 til 24.000. Forbruget faldt fra 25 milliarder dollars om året til under tre milliarder. I 1972 afskaffede præsidenten udkastet og fjernede et primært emne af anti-krigsprotesterne. Samtidig fortsatte han den amerikanske bombning i Nordvietnam og tilføjede mål i Cambodja og Laos, som blev brugt af Vietcong-styrker som helligdomme, mens han søgte en forhandlet afslutning på krigen.\nEn utålmodig kongres og offentligheden pressede administrationen for hurtigere resultater og nøjagtige beretninger om krigen. Præsident Johnson og forsvarssekretær Robert McNamara havde gjort sig skyldige i uregelmæssigt falske påstande om gevinster og tab i Vietnam.\nDa Nordvietnam fortsatte med at bruge Cambodja som en iscenesættelsesgrund for skridt i det sydlige Vietnam, godkendte Nixon en Cambodiansk invasion i maj 1970 af U.S. og vietnamesiske tropper. Optrapping af krigen frembragte omfattende studentprotester, herunder en tragisk konfrontation ved Kent State University, hvor fire studerende blev dræbt af uerfarne medlemmer af Ohio National Guard. Den 24. juni ophævede senatet beslutsomt Tonkin-bugten fra 1964, der først havde godkendt brugen af U.S.-styrke i Vietnam. Senere vedtog Cooper-Church-ændringsforslaget om forbud mod anvendelse af amerikanske jordtropper i Laos eller Cambodja.\nNixon-doktrinen som et diplomatisk værktøj\nMen Nixon-doktrinen indeholdt også elementer af kraft. Nixon forsøgte at udnytte de åbne forskelle mellem Sovjetunionen og det kommunistiske Kina, hvilket afspejles i de væbnede sammenstød i marts 1969 langs den kinesisk-sovjetiske grænse. Nixon advarede Kreml i hemmelighed om, at De Forenede Stater ikke ville tage et let sovjetisk angreb på Kina. Han og Kissinger indledte hemmelige forhandlinger med Kina, som resulterede i Nixons historiske besøg i februar 1972. Mao Zedong og Kinas premierminister, Zhou Enlai, førte til, at Nixon troede, at de ville tilskynde Nord-Vietnam til at afslutte konflikten. Konservative kritiserede Nixons uofficielle ”anerkendelse” af det kommunistiske Kina, fordi det svækkede de amerikanske forbindelser med Republikken Kina til Taiwan, der fungerede som et politisk alternativ til fastlandet og også fungerede som en fremadrettet base for det amerikanske militær i Sydøstasien.\nDen 22. januar 1973 i Paris underskrev statssekretær William Rogers og Nordvietnams hovedforhandler, Le Duc Tho, "En aftale om afslutning af krigen og gendannelse af fred i Vietnam." I meddelelsen om våbenhvilen sagde Nixon fem gange, at det repræsenterede den "fred med ære", han havde lovet siden præsidentkampagnen i 1968. Men De Forenede Stater accepterede Nordvietnams mest afgørende krav - om, at dens tropper får lov til at forblive i Syden - en indrømmelse, der forseglede Sydvietnams skæbne. Det var næppe vigtigt, at De Forenede Stater kunne opretholde flyselskaber i det sydvietnamesiske farvande og bruge fly med base i Taiwan og Thailand, hvis Hanoi brød aftalerne. Airpower havde ikke vundet krigen. Det ville ikke sikre freden.\nNordvietnameserne begyndte at krænke fredsaftalen, så snart den blev underskrevet, og flyttede mænd og udstyr til Sydvietnam for at genopbygge deres næsten decimerede styrker. Som svar leverede De Forenede Stater beskeden militærhjælp til Sydvietnam og bombede Nordvietnamesiske baser i Cambodja. Det eneste håndgribelige resultat var, at en vred kongres i august 1973 afskaffede midlerne til en sådan bombning. I november 1973 vedtog det en krigsmagtopløsning, der krævede, at præsidenten underrettede Kongressen inden for otteogtyve timer efter enhver oversøisk indsættelse af U.S.-styrker og at bringe tropperne hjem inden for tres dage, medmindre Kongressen udtrykkeligt godkendte præsidentens handling.\nSelv om det er tvivlsomt, er det muligt, at Nixon og Kissinger måske havde fundet en ordning for at udvide hjælp til den belægerede sydvietnameser, men Watergate-skandalen indhyllede Nixon Det Hvide Hus og sluttede regeringsperioden for Nixon-doktrinen. Præsidenten var optaget af sin egen overlevelse, ikke Sydvietnames. Han anerkendte sit personlige nederlag i august 1974 og trak sig som præsident - den første præsident i U.S.A.-historien, der gjorde det - snarere end at lide en vis anklage og overbevisning.\nI januar 1975 lancerede Nordvietnam en generel invasion, og en million flygtninge flygtede fra det centrale Sydvietnam mod Saigon. Den nye præsident, Gerald R. Ford, bad kongressen om nødhjælp til ”allierede, der kæmper for deres liv.” En hård kongres afviste. Den 21. april trådte den sydvietnamesiske præsident Nguyen Van Thieu og hans regering tilbage. Ti dage senere tog de nordvietnamesiske styrker Saigon, og marinehelikoptere løftede amerikanske embedsmænd og et par vietnamesiske allierede fra taget af den amerikanske ambassade, ”et billede af flyvning og ydmygelse ætset på minderne fra utallige amerikanere,” med ordene fra Den britiske historiker Paul Johnson.Hanoi løftede sit flag den 1. maj og omdøbte den gamle hovedstad Ho Chi Minh City. Sydvietnam var ikke mere.\nMen dominoerne var først begyndt at falde. I midten af april trådte kommunisten Khmer Rouge ind i den cambodjanske hovedstad Phnom Penh. Deres mål var at gennemføre på kun et år de revolutionære ændringer, der havde taget mere end et kvart århundrede i Maos Kina. Mellem april 1975 og begyndelsen af 1977 dræbte marxist-leninisterne, der regerede Cambodja, anslået 1,5 millioner mennesker, en femtedel af befolkningen. Udbredte grusomheder fandt også sted i Laos, der forbliver under kommunistisk styre indtil i dag.\nDen arabisk-israelsk krig i 1973 (Yom Kippur-krigen), hvor Sovjetunionen åbent støttede Syrien og Egypten med en massiv sø- og luftløft af våben og forsyninger, fik også tilbageholdenhed. Da israelerne vendte tidevandet og kom tæt på at ødelægge egyptiske styrker langs Suez-kanalen, truede Brezhnev med at gribe ind. Nixon satte det amerikanske militær alarm på verdensplan, hvilket fik sovjeterne til at stille op og acceptere et våbenhvile, der omfattede en FN-krisesituation.\nDenne artikel om Nixon-doktrinen er et uddrag fra Lee Edwards og Elizabeth Edwards Spalding's bogEn kort historie om den kolde krig. Det er tilgængeligt at bestille nu hos Amazon og Barnes & Noble.\nCopyright 2021 \_ Nixon-doktrinen på arbejde i Vietnam...


Få hjælp til at finde frem til den korrekte tykkelse på isolering til dit loft »\nHvis du skal til at lægge isolering på dit loft – enten som et enkeltlag eller som efterisolering – så er det vigtigt med den rette tykkelse. Den korrekte tykkelse til isolering af loft kan variere fra loft til loft, hus til hus og evt. fra budget til budget. I denne guide hjælper vi dig til at spare mest muligt på regningen, hvad enten du køber isolering og vil gå i krig med projektet selv, eller du hellere vil overlade ansvaret til et professionelt isoleringsfirma, så isoleringen af dit loft sker forsvarligt, korrekt og mest hensigtsmæssigt.\nDu kan besøge 3byggetilbud.dk via ovenstående link, hvorpå du kan modtage op til 3 gratis og fuldstændig uforpligtende tilbud på isoleringen af dit loft. Dette bevirker, at du får en billigere pris og sparer en masse tid i forhold til, hvis du ellers selv var begyndt at finde kontaktinformationer frem og ringe til en masse firmaer selv. 3byggetilbud.dk har nemlig allerede scannet markedet og fundet de bedste og billigste leverandører inden for bl.a. loftisolering, som står klar til at løse opgaven for dig. Du kan altid gratis indhente tilbud og dermed sammenligne priser, inden du tager en beslutning og vælger leverandører – eller for den sags skyld takker nej til alle tilbuddene men blot var nysgerrig angående prisen.\nSådan hjælper de professionelle dig\nDer er forskellig tykkelse af isolering til loft afhængig af, hvilke materialer du vælger. Valget af materialer kan bunde ud i dit budget – nogle materialer er dyrere end andre – og det kan bunde ud i, hvilke materialer der passer bedst til netop dit loft og dermed giver den bedst mulige loftisolering. Hvis du er i tvivl, kan du altid kontakte et isoleringsfirma og få rådgivning over mail, telefon eller måske endda ved et besøg hos dig. Fagmanden vil guide dig gennem de forskellige materialer, så du kan vælge det rette.


Himmelvendt, Folketeatret, Herlev, 27 May 2022\nFri May 27 2022 at 08:00 pm to 09:00 pm\nFolketeatret | Herlev\nOplev fem nye skuespiltalenter fra Den Danske Scenekunstskole i Aarhus i en hjertevarm historie om at elske landet uden for storbyen.\nForestil dig et sted i Danmark uden for de større byer: Bag Brugsen og OK-tanken ligger klubhuset og fodboldbanen, og på hovedvejen gennem byen stopper bussen foran frisørsalonen og genbrugsbutikken. Vi er i et landområde, hvor rågerne skriger i traktorernes mørke pløjespor, hvor vinden suser i trækronerne, og himlen er høj og uendelig.\nHimmelvendt er en historie om dybe længsler, familie og kærlighed, ensomhed og hestekræfter. En fortælling om, hvordan det er som ung voksen at blive boende i de landområder, hvor man er vokset op, fordi man har lyst. Om den store afstand mellem land og by i et land, hvor det kun tager en halv dag at køre fra den ene ende til den anden. Hvor den tætte kontakt til naturen og kærligheden til den endeløse himmel vejer meget stærkere end en abstrakt længsel efter storbyen.\nMed Himmelvendt skriver Henrik Szklany et originalt stykke ny dansk dramatik. Han har tidligere blandt andet skrevet forestillingerne Altid for AaB og Røde Orm, og han stod for den dristige dramatisering af Kongens Fald for Aarhus Teater og Det Kongelige Teater.\nStykket får liv af fem nye, fremadstormende skuespiltalenter fra Den Danske Scenekunstskole i Aarhus, som hermed præsenterer deres afgangsforestilling, der sættes i scene af Line Paulsen.\nScenografi og kostumedesign: Ditte Marie Thygesen\nLyddesign: Sebastian Toft\nMedvirkende: Amanda Friis Jürgensen, Clint Ruben, Kristoffer Eriknauer, Sarah Simone Jørgensen, Emil Busk Jensen\nFolketeatret, Nørregade 39,Copenhagen, Denmark, Herlev, Denmark